TeliaSonera Гулнора Каримовага "ҳимоя" учун миллионлаб доллар тўлаган бўлиши мумкин\n27 феврал 2021, Тошкент вақти: 03:27\nМосквадан келган чопар\nГулнора Каримова Швециянинг TeliaSonera ширкатига кўп миллион долларлик ҳақ эвазига Ўзбекистон давлат идораларидан “ҳимоя қилишни” таклиф қилганига ишора қилувчи ҳужжатлар Швеция жамоатчилик телеканaли мухбирларига шахси сир қолишини истаган манба томонидан тақдим қилинди. TeliaSonera ва Гулнора Каримова ўртасида шубҳали алоқалар бўлганига оид гумонларни янада кучайтирувчи ҳужжатларни Швеция жамоатчилик телевидениеси ва Озодлик журналистлари биргаликда тергов қилди.\n- Бу қоғозлардаги ёзувлар айни бир аёлга тегишли, деган хулосага келдим. Бу ўрта ёшлардаги аёл, жуда фаол, раҳбарлик қилишни жуда яхши кўрадиган, моддий бойликка ружу қўйган, маънавий қадриятларни тан олмайдиган, тадбиркор аёлдир.\nИсроилдаги Графология институти раҳбари, сертификатланган суд-тергов графологи Инесса Голдберг Озодлик сўровига кўра ўтказган икки дастхат таҳлили натижаларини баён қилмоқда.\nИнесса Голдберг графоанализ хулосаларини Озодликка тақдим қилмагунича, у кимга тегишли дастхатларни таққослаганини билмаган.\nБу ҳужжатлар компьютерда ёзилиб, принтердан чиқарилган, лекин баъзиларида\nБу ўрта ёшлардаги аёл, жуда фаол, раҳбарлик қилишни жуда яхши кўрадиган, моддий бойликка ружу қўйган, маънавий қадриятларни тан олмайдиган, тадбиркор аёлдир.\nИнесса Голдберг, графолог\nқўл билан ёзилган шарҳ ва кўрсатмалар бор.\nИнесса Голдберг бу ёзувларни таҳлил қилган ягона мутахассис эмас. Ундан аввал ҳужжатлардаги ёзувларни оригинал дастхат билан Стокхолмдаги суд-тергов лабораторияси графологи Улла-Бритт Аберг ҳам таҳлил қилди.\n- Бу ҳужжатлар Кирилл алифбосида ёзилгани боис уларни таҳлил қилиш анча қийин бўлди. Мен биздаги маълумотномалар ёдамида таҳлил қилдим.\nУлла-Бритт Аберг -4дан +4гача бўлган 9 баллик ўлчов бўйича ҳуснихатлар бир одамга тегишли экани эҳтимолини “0”га, яъни ўртага қўйди. Швециялик мутахассис таққосланган дастхатлар услубида аниқ ва жиддий ўхшашликлар бор, дея хулоса қилди.\nШу йилнинг феврал ойида Москвдан Стокҳолмга махсус учиб келган шахс Швеция жамоатчилик телевидениеси журналистларига тақдим қилган ҳужжатларга кўра, Ўзбекистондаги UCell мобил операторининг эгаси TeliaSonera ширкатига, кўп миллионлик ҳақ эвазига давлат назорат органларидан ҳимоя таклиф қилинган.\nШвеция жамоатчилик телевидениеси мухбири Йоахим Дифвермарк катта қисми Швеция ва Финляндия ҳукуматларига тегишли TeliaSonera ширкатининг Ўзбекистондаги фаолияти юзасидан суриштирув ўтказган журналист.\n- Александр исмли шахс бизга қўнғироқ қилиб, Гулнора Каримовага тегишли ҳужжатларни қўлга киритганини иддао қилди. Ўша пайтда, TeliaSoneraга оид журналистик суриштирувимиздан кейин бизга кўпчилик телефон қилаётган эди, шу боис бунга шубҳа билан қарадик, лекин “ҳужжатларни юборинг, кейин гаплашамиз”, дея жавоб бердик. Орадан бироз вақт ўтгач, бизга яна бир шахс телефон қилиб, ҳужжатларни олиб келганини айтди ва Стокҳолмда учрашишни таклиф қилди. Биз бу одам Александр бўлса керак, деб ўйладик, лекин у шунчаки курьер вазифасини бажарган бўлиб чиқди. У одам ўз шахсини ошкор қилмади. Шундан кейин биз Александр билан яна бир неча марта телефон ва Скайп орқали боғландик, қайси ташкилотда ишлайсиз, нима учун бу ҳужжатларни бизга бераяпсиз, деб сўрадик, лекин у саволларимизга жавоб бермади, дейди швед журналисти Йоахим Дифвермарк.\nҲужжатда Ўзбекистон давлат идораларидан ҳимоя "маъмурий ресурс бўйича ҳимоя" дея аталади. (ОАВ диққатига: ушбу ҳужжатдан иқтибос келтиришингиз мумкин, лекин уни Озодлик розилигисиз кўчириб чоп этиш тақиқланади)\nЎтган ойда Швеция жамоатчилик телевидениесининг журналистлари Озодликка бу ҳужжатларни биргаликда текширишни таклиф қилишди.\nҲимоя учун 15 миллион доллар\nШвед жамоатчилик телевидениеси ва Озодлик журналистлари бу ҳужжатлар қалбаки бўлиши мумкинлиги¸ ҳамда бунинг ортида Гулнора Каримовага қарши ишлаётган гуруҳлар ёки TeliaSonera ширкати рақиблари турган бўлиши мумкинлигини эҳтимолдан қочирмаган ҳолда текширув бошлади.\nҲикоямиз исроиллик графолог экспертнинг ана шу ёзувлар экспертизаси натижаларини баён қилиши билан бошланди. Мутахассиснинг ана шу хулосалари мазкур ҳужжатларни эълон қилишимизга туртки бўлди.\nЛекин бу ҳужжатлар Тел-Авивга юборилишидан аввал швед ҳамкорларимиз бу қоғозларни собиқ полиция терговчиси ва Швецияда йирик молиявий жиноятни фош қилгани билан танилган Ларс Ҳаммарга олиб бордилар:\n- Ҳужжатларни таҳлил қилишга ҳаракат қилдим. Уни ёзган одам TeliaSoneraнинг Ўзбекистондаги бизнес фаолияти, жумладан пора берганидан яхши хабардор бўлгани кўриниб турибди... Агар ҳужжат ҳақиқий бўлиб чикса, бу ташвишли ҳолдир, чунки бу TeliaSonera йиллар давомида Ўзбекистонда пора бериб ишлашга рози бўлганини англатади.\nЛарс Ҳаммар тавсиясига кўра, ҳужжатларнинг ҳақиқийлигини текшириш мақсадида швед ҳамкорларимиз ёзувларни Гулнора Каримованинг асл дастхатига солиштириш учун Стокҳолмдаги суд-тергов таҳлили миллий лабораторияси мутахассисига мурожаат қилди.\nЛекин швециялик графологларнинг Кирилл алифбоси бўйича тажрибаси етарли бўлмаган боис, Озодлик бу ҳужжатларни эълон қилишдан аввал, иккинчи фикрни олиш учун ҳамда Кирилл алифбосидаги дастхат бўйича мутахассисга кўрсатишни таклиф қилди. Бундан ташқари ҳужжатда келтирилган фактлар ҳам синчковлик билан текширилиши керак эди.\nҲужжатни ёзган одам кўп нарсани... жараённинг барча жиҳатларини яхши билиши кўриниб турибди...\nЛарс Ҳаммар, Швеция полициясининг собиқ терговчиси\nОзодлик томонидан ёлланган Кирил алифбосидаги дастхат анализи бўйича катта тажрибага эга исроиллик графолог Инесса Голдберг ҳужжатлардаги ёзувлар ва оригинал дастхат эгаси бир одам экани эҳтимоли жуда юқори, деган хулосани берди:\n- Бу ҳужжатлар менга нусха сифатида, факс орқали ўтказилган ҳолда, тақдим қилинганига қарамасдан, дастхатларнинг 23 та бир хил жиҳати бор. Бу эса дастхатлар бир-бирига мос¸ дейишга жиддий асосдир. Менинг хулосам бўйича, бунинг эҳтимоли жуда юқоридир, яъни мен 75 фоиз ишонч билан дастхатлар бир одамга тегишли дея айта оламан, дейди исроиллик суд-тергов графологи Инесса Голдберг.\nДастхат бўйича мутахассис хулосасига кўра, Гулнора Каримовага қарашли бўлиши эҳтимоли бўлган ёзувлар битилган ҳужжатлардан бирида Ўзбекистон Давлат солиқ инспекцияси, Давлат божхона қўмитаси, Монополияга қарши кураш қўмитаси, Давлат алоқа инспекцияси, Ўзбектелеком давлат ширкати ва Ташқи ишлар вазирлиги каби идоралар текширувидан фориғ қилиш эвазига швед ширкатидан ҳар чоракда 3 миллион АҚШ доллари нақд тўлаб туриш¸ ҳамда Гулнора Каримова етакчилигидаги Фонд Форум тадбирларига ҳомийлик қилиш талаб қилинган.\nРус тилида тайёрланган ҳужжат мазмунидан TeliaSonera билан музокара жараёни тўғрисидаги ҳисобот эканини англаш мумкин.\nБу ҳужжатларда TeliaSonera ширкатига қўйилган шартлар ва олинган жавоблар баёни келтирилган.\n“2012 йилнинг 27 июл куни TeliaSonera вакилига етказилди:\nМижозлар базасини кўпайтириш учун – 5 миллион доллар, опционга қўшиш билан бирга. Лекин вазиятга қараб, қайта ҳисоб қилинади, яъни натижада 2 миллиондан ортиқ абонент ўтса, бу суммага қўшилади”, деб ёзилади ҳужжатнинг биринчи қисмида.\nTeliaSonera абонентлари сони ким ҳисобидан кўпайтирилиши ҳақида ҳужжатда аниқ айтилмаган, лекин бу хат 27 июл куни, МТС мобил ширкати молиявий қонунбузарликларда айбланиб ёпилишидан 10 кун ўтиб ёзилгани эътиборлидир.\nЎша пайтда Ўзбекистонда энг йирик ҳисобланган МТС мобил оператори ёпилиши ортидан, унинг 10 миллионга яқин абоненти бошқа операторларга ўтиб кетди, жумладан, бир неча миллионининг TeliaSoneraга қарашли UCell операторига ўтгани айтилади.\nҲужжатда яна ёзилишича, TeliaSonera бу таклифга 31 июл куни розилик билан жавоб берган.\nУндан кейин ҳисоботни тайёрлаган шахс, TeliaSonera вакилига ширкатни Ўзбекистон назорат идораларидан ҳимоя қилиш таклифи ҳақида бундай ёзади:\n“Маъмурий ресурс бўйича ҳимоя (ГНИ, (Давлат солиқ инспекцияси - таҳр.), ГТК (Давлат божхона қўмитаси - таҳр.), Монополияга қарши кураш қўмитаси, ГИС/Ўзбектелеком ва Ташқи ишлар вазирлиги) учун ҳар чоракда 3 миллион доллар. Агар TS (TeliaSonera - таҳр.) 1 миллион доллар, деб туриб олса, унда фақатгина ГТК билан ГНИ қолади. Қолганлари бўйича алоҳида кўриб чиқиш мумкин, бунда тўлови алоҳида қилинади, бу эса қимматроққа тушади. Маъмурий қўллов – қонунчилик ва техник талабларга амал қилган ҳолда бўлиши керак. 5 чорак учун шартноманинг умумий миқдори 15 миллион. Шартномада ҳаммаси тушунарсиз қилиб ва қочиримлар билан ёзилади.”\nҲужжатга кўра, 31 июл куни TeliaSonera контртаклиф билан чиқиб, ҳимоя учун ҳақни ҳар бир чорак учун 2 миллионга туширишни сўраган. Бунда шведлар шартномани 5 чорак эмас 6 чоракка, умумий миқдорини 12 миллион қилиб белгилашни таклиф қилган. Шунингдек TeliaSonera ҳақни долларда эмас¸ ўзбек сўмида тўлаш масаласини кўриб чиқишни ҳам сўраган.\nTeliaSoneraнинг бу илтимосига “маъмурий ҳимоя учун тўлов бошидан АҚШ долларида келишилган”, дея жавоб қайтарилган.\n“Маъмурий ҳимоя” учун сўмда ҳақ олиш мақсадга мувофиқ бўлмаслиги “бундай хизматларни кўрсатувчи махсус ООО (масъулияти чекланган жамият)нинг йўқлиги; солиқлар билан бирга умумий миқдор 36,5 миллиард сўмга чиқиб кетиши; ҳамда бу сумма назорат органларида саволларни туғдириши" эҳтимоли билан изоҳланади.\nБундан ташқари, “ойига 5-6 миллион долларни конвертация қилиш битим шартларига кирмайди, улар ҳозир олаётган имтиёзларнинг барчаси биз туфайлидир”, деб ёзади яна ҳужжат муаллифи.\n“TeliaSonera бунга жавоб қайтаргани йўқ”, деган изоҳга қўл билан “ҳозирча босим қилманг”, дея кўрсатма ёзилган.\nОзодлик ва Швеция жамоатчилик телевидениеси қўлга киритган ҳужжатда TeliaSonera ширкатининг реклама фаолиятига ҳам тўхталган.\nБунда швед компаниясидан ҳар йили уч марта “Келажак овози”, “Style.uz”, “Асрлар садоси” тадбирларига ҳомийлик қилиш талаб қилинади. Ҳомийлик турларидан бири сифатида, бу тадбирларга бирорта юлдузни олиб келиш айтилади.\n“Танловдан кейин кимлиги айтилади (“Муҳташам юз йил” филмидаги актёр бўлса керак)”, деган таклиф ўчирилиб, қўл билан “Сара Брайтон (машҳур инглиз қўшиқчиси Сара Брайтман, демоқчи - таҳр.) гаплашиб қўйилган эди шекилли”, дея ёзилган.\nҲужжатда келтирилган саналарга кўра, TeliaSonera ҳомий сифатида Гулнора Каримова уюштирадиган тадбирига “Муҳташам юз йил” филмидаги актёрни олиб келишга 2012 йилнинг 31 июл куни розилик берган.\nХолит Эргенч 2012 йилнинг 8 октябр куни Гулнора Каримованинг “Art Week Style.uz-2012” тадбирида қатнашган.\n2012 йилнинг 8 октябр куни “Муҳташам юз йил” филмида бош ролни ижро этган Холит Эргенч Гулнора Каримованинг “Art Week Style.uz-2012” тадбирида қатнашади.\nStyle.uz расмий сайтига кўра, UCell камида икки йил давомида Style.uz тадбирларига ҳомийлик қилган.\nБундан ташқари Озодлик UCell мобил ширкати Гулнора Каримова етакчилик қиладиган ва Ўзбекистон маданияти ва санъатини тарғиб этиши айтиладиган Фонд Форум ташкилотининг “Келажак овози”, “Асрлар садоси”, “Ҳаёт учун” марафони каби бошқа тадбирларига ҳам ҳомийлик қилганини аниқлади.\nҲужжатнинг реклама фаолиятига оид қисмида “Ўзаро англашинув меморандумига киритиш учун тахминий рақамлар ва ҳар бир тадбирга ҳомийлик тўловлари мухлатини аниқлаб беришни сўраймиз”, деган талаб ҳам қўйилган.\nҲужжат остида яна, қўлда қилинган ёзувда: “ҳаммаси алоҳида! Ҳеч қачон, ҳеч қаерда ФФ номи келтирилмасин”, деган талаб қўйилади. “ФФ” нимани англатишини аниқ айтиш қийин, лекин одатда Гулнора Каримова раҳбарлик қиладиган Фонд Форум ташкилотига нисбатан ана шундай қисқартма ишлатилади.\nШвеция жамоатчилик телевидениеси 2008 йилда TeliaSonera ширкатининг Ўзбекистондаги шўъбаси Ucell мобил операторининг молиявий директори лавозимида ишлаган канадалик Жон Дэви билан гаплашишга муваффақ бўлди. Ширкатга оид барча тўловлар унинг қўлидан ўтган:\n- Бу мамлакатда бирор нарсани амалга ошириш жуда қийин. Уларнинг зеҳниятида "бирор нарсани истасанг пулини тўлаб қўй", деган ёндашув сақланиб қолган. Амалда ҳам шундай эди.\n(Жон Дэви 2000 йиллар бошларида товламачиликда айбланиб, қисқа муддат қамоққа олинган. Швеция жамоатчилик телевидениеси манбаси унинг 2008 йилда, ҳақиқатан, TeliaSonera ширкатининг Ўзбекистондаги шўъбаси UСell мобил компаниясида ишлаганини тасдиқлади.)\nЖон Дэви Ucell Ўзбекистон ҳукумати амалдорларига ҳомийлик кўринишида пул тўлашга мажбур бўлганига оид ҳолатларни эслайди:\n- Ҳукуматда сиз учун у ёки бу масалани ҳал қилиб берадиган ва сизга керакли қарорни қабул қиладиган одамлар бор, лекин бунинг учун сиз ҳақини тўлаб қўйишингиз керак. Албатта, ҳукумат амалдори сиздан нақд пул олмайди, чунки бунинг учун қамоққа тушиши мумкин. Лекин бу хайрия ташкилотлари пул ололмайди дегани эмас. Ҳукумат мулозимлари ёки бошқармаларнинг ҳар бирига қарашли хайрия ташкилотлари бор ва сиздан ана шу ташкилотга ҳомийлик қилиш талаб қилинади.\nUCell мобил ширкатининг собиқ молиявий директори талаб қилинган пора тўланмаса, Ўзбекистон ҳукумати амалдорлари тадбиркорлар кундалик ҳаётини қийнлаштириб юборишини эслайди:\n- Вақти-вақти билан ҳукумат амалдорлари сизга муаммоларни яратади. Масалан, элект тармоғи ўчириб қўйилади ва кутилмаганда 100 та станциянгиз ишламай қолади. Натижада, минглаб абонентингиз алоқа узилиб қолганидан шикоят қила бошлайди. Шунинг учун орадан 2-3 кун ўтиб, хайрия ташкилоти ҳисобига, ўз ихтиёрингиз билан 100 минг доллар ўткзишингизга тўғри келади. Хайрия тўлови амалга оширилганидан кейин эса станцияларингиз яна ишга тушади. Бунақа ҳолат ҳар ойда рўй беради.\nЖон Дэвининг айтишича, молиявий ҳисоботларда бундай тўловлар маданиятга оид хайрия, деб кўрсатилади.\nҲукуматда сиз учун у ёки бу масалани ҳал қилиб берадиган ва сизга керакли қарорни қабул қиладиган одамлар бор, лекин бунинг учун сиз ҳақини тўлаб қўйишингиз керак...\nЖон Дэви, Ucell ширкатининг собиқ молиявий директори\nUcell мобил операторининг собиқ молиявий директори Жон Дэви Озодлик ва Швеция жамоатчилик телевидениеси қўлга киритган 2012 йилга оид ҳужжатларни кўздан кечирар экан, ўзи Ўзбекистонда ишлаган 2008 йилда ҳам Гулнора Каримова “ишбилармонлиги” билан танилган эди, дея эслайди:\n- Сиз 2012 йил ҳақида сўраяпсиз ва бу мен ишлаган пайтдан анча кейинроқ даврдир. Лекин афтидан деярли ҳеч нарса ўзгармаган кўринади. Ўша пайтда ҳам улар сизни қисқа вақт ичида ёпиб қўйиши мумкин эди. У, яъни Гулнора Каримова, жуда моҳир ишбилармон аёлдир. У жуда қудратли аёлдир. Ва у Ўзбекистоннинг бўлажак президенти бўлиши мумкин, дейди 2008 йилда Ўзбекистондаги Ucell мобил операторининг бош молиявий директори бўлган Жон Дэви.\nШвед ҳамкорларимизга етказилган ҳужжатлар ўнлаб саҳифадан иборатдир. Озодлик ҳозирча TeliaSonera ва Ўзбекистон президентининг қизи ўртасидаги яширин музокараларга оид экани иддао қилинаётган ҳужжатларгагина тўхталди холос.\nБошқа ҳужжатларда Россиянинг МТС, Хитойнинг Хуавей (Huawei) ва қароргоҳи Ҳолландияда жойлашган VimpelCom Ltd. компаниясига қарашли Билайн ширкати билан ҳам шу каби шубҳали келишувлар бўлгани ҳамда Гулнора Каримованинг дунёнинг турли шаҳарларида жойлашган кўп миллион долларлик кўчмас мулкга оид иддаолар бор.\nЯна бир 21 саҳифалик ҳужжат Швеция ва ёки Швейцария ҳуқуқ-тартибот идоралари Гулнора Каримованинг хос ёрдамчиси ва Takliant Ltd. фирмаси хўжайини Гаянэ Авакянга бериши мумкин бўлган саволлар ва қайтарилиши лозим бўлган жавоблар рўйхати экани иддао қилинади. Гаянэ Авакян Швеция прокуратураси томонидан пора олиш ва пул ювиш мақсадида ишлатилгани гумон қилинаётган Takliant Ltd. фирмасининг хўжайини ҳамдир.\nСавол ва жавоблардан бири Швейцариянинг Lombard Odier банкида Авакянга қарашли ҳисоб рақамлари ва депозит қутилари билан бирга ҳибсга олинган пул ва бриллиантлар ҳақида. Гўё, Гулнора Каримова бу бриллиантларни дугонаси Авакянга, хавфсизлик мақсадида банкдаги депозит қутиларида сақлаб беришни илтимос қилган.\nШвед жамоатчилик телевидениеси ва Озодлик журналистлари – бу ҳужжат қалбакилаштирилган бўлиши мумкинлиги, зеро дастхатдан фарқли ўлароқ, мутахассислар унинг ҳақиқийлигини тасдиқлаб бера олмаслигини эътибордан қочирмаган ҳолда, – ҳужжатда келтирилган фактларни текширди.\nШвейцариялик журналист Ив Штайнер ёрдамида Lombard Odier банкида бриллиант ва нақд пул солинган депозит қутлар борлигини тасдиқладик:\n- Бунга оид маълумотларни олиш қийин бўлди, лекин охир-оқибат ходимларга оид маълумотлар тасдиқланди, ундан кейин эса Lombard Odier ҳақиқатан Гулнора Каримовага 4та депозит қутичасини тақдим қилгани, ҳамда бу қутиларда катта миқдорда нақд пул ва бриллиантлар сақланиши тасдиқланди.\nLombard Odier банки, ҳақиқатан, Гулнора Каримовага 4та депозит қутичасини тақдим қилгани ҳамда бу қутиларда катта миқдорда нақд пул ва бриллиантлар сақланиши тасдиқланди...\nИв Штайнер, Швейцариялик журналист\nБундан ташқари, савол-жавобларда келтирилган Гаянэ Авакян ва Takilant ltd. фирмасига доир адреслар ҳақиқий экани ҳам тасдиқланди.\nКатта қисми Швеция ва Финляндия ҳукуматларига қарашли TeliaSonera телеком ширкати воситачи Takilant фирмаси орқали Гулнора Каримовага йирик миқдорда пора берганига оид иддаолар ўтган йили сентябр ойида Швеция жамоатчилик телевидениеси репортажида илгари сурилган эди.\n“Вазифа: текшириш” журналистик суриштирув рукни доирасида тайёрланган “TeliaSonera – Ўзбек иши” филми 2012 йил сентябр ойида эълон қилган эди. 2012 йилнинг декабрида эса Швеция жамоатчилик телевидениеси журналистлари филмнинг иккинчи қисми - “TeliaSonera ва Диктаторнинг қизи” номли ҳужжатли филмни эфирга берди.\nБу филмларда катта қисми Швеция ва Финляндия ҳукуматларига тегишли TeliaSonera ширкати Takilant воситачи фирмаси орқали Гулнора Каримовага жами 320 миллион АҚШ доллари миқдорида пора бергани иддао қилинади.\nҲужжатли филмларда илгари сурилган айбловлар Швеция прокуратурасининг TeliaSonera ширкати устидан тергов бошлашига, ҳамда ширкат президенти Ларс Нюбергнинг истеъфоси ва бошқарув ҳайъати таркибининг тўла алмаштирилишига сабаб бўлди.\nШвеция прокуратурасидан ташқари, Швейцария ҳуқуқ-тартибот идоралари ҳам мазкур иш билан боғлиқ жиноий иш доирасида Гулнора Каримовага яқин шахслар устидан тергов бошлаган.\nШвед жамоатчилик телевидениеси ва Озодлик ҳамкорликда ўтказган журналистик суриштирув TeliaSonera ширкатида жиддий ислоҳотларга туртки бўлиши мумкин. Бошқа тарафдан, ҳужжатларнинг Швециядаги етакчи журналистларга сиздирилиши Гулнора Каримова имижига салбий таъсир қилиши мумкин.\nАммо Озодлик бу журналистик суриштирувдан Ўзбекистон сиёсий элитаси ичида ҳокимият учун бораётган курашда у ёки бу тарафни олиш эмас, балки Ўзбекистондаги бизнес муҳит қандай эканига бир назар ташлашни мақсад қилди холос.\n"TeliaSonera ва Диктаторнинг қизи" - ЎЗБЕК ТИЛИДА\nTeliaSonera Гулнора билан контакт ўрнатишга уринган\n"TeliaSonera пора берганини эҳтимолдан соқит қила олмаймиз"\nГулнора билан келишув TeliaSoneraга қимматга тушиши мумкин


Андижонда газ-заправкалар соат 16:00 гача ишлаш режимига ўтказилмоқда. Сабаб — вилоятга етказилаётган газ босими пасайган - Daryo\n15:35, 27.10.2020 14288\nАндижонда газ-заправкалар соат 16:00 гача ишлаш режимига ўтказилмоқда. Сабаб — вилоятга етказилаётган газ босими пасайган\nАндижонда 27 октябрдан бошлаб вилоят ҳудудидаги жами 81 та автомобилларга газ тўлдириш шохобчалари (газ-заправкалар)га табиий газни етказиб бериш ҳар куни тонг соат 06:00 дан кеч соат 16:00 га қадар амалга оширилади. Бу ҳақда «Ҳудудгаз Андижон» компанияси маълум қилди.\nКомпания баёнотида қайд этилишича, «қиш мавсумида табиий газни етказиб беришда технологик режим жараёнларидаги газ билан боғлиқ ишлар бажарилиши муносабати билан, вилоятга келувчи табиий газ босимида пасайиш кузатилмоқда». Шу сабабли етказиб берилган табиий газ тақсимотига кўра, газ биринчи навбатда аҳоли ва ижтимоий соҳа объектларини узлуксиз равишда таъминлашга қаратилган.\n«Юқоридагилардан келиб чиқиб, автомобилларга газ тўлдириш шохобчаларига табиий газни етказиб бериш 27 октябрдан тонг соат 06:00 дан кеч соат 16:00 га қадар белгиланди. Вилоятимиздаги ҳайдовчилардан ўз автоуловларига газ тўлдиришда ҳар кунлик белгиланган вақт (06:00 – 16:00) оралиғида газ тўлдириш ишларини техника хавфсизлиги қоидалари асосида амалга оширишларини сўраймиз», — дейилади компания ахборотида.\n«Дарё» мухбирининг маълум қилишича, сўнгги кунларда вилоятдаги газ-заправкалар олдида навбатлар юзага келишни бошлаган. «Ҳудудгаз Андижон» компанияси вакилининг «Дарё» мухбирига маълум қилишича, газ-заправкаларга чекланган вақт давомида газ етказиб бериш тартиби қачонгача давом этиши номаълум, 2021 йил баҳоригача давом этиши ҳам мумкин.\n«Дарё»нинг Наманган, Самарқанд, Қашқадарё, Фарғона вилоятларидаги мухбирлари ҳозирча ушбу ҳудудлардаги газ-заправкаларда Андижондаги каби чекловлар ўрнатилмаганини маълум қилди. «Дарё» вазият юзасидан изоҳ олиш учун республика «Ҳудудгаз таъминот» компаниясига мурожаат қилди.\nҚайд этиш жоиз, 21 октябрь куни ўтказилган видеоселектор йиғилишида Президент Шавкат Мирзиёев йил якуни билан табиий газ қазиб олишни кўпайтириш, ички бозорга қўшимча газ етказиб бериш бўйича топшириқлар берган эди. Аввалроқ Ўзбекистондаги лойиҳаларидан Хитойга газ экспорт қилишни тўхтатган Россиянинг «Лукойл» компанияси газни Ўзбекистоннинг ички бозорига йўналтириш бўйича ҳукумат билан келишувга эришгани маълум бўлган эди.\nЭътиборга молик томони, 16 октябрь куни «Ҳудудгаз таъминот» компанияси вакили Абдусаттор Қаюмов газ экспортининг қисқариши (Ўзбекистон 2019 йилда 2 миллиард долларлик газ экспорт қилган бўлса, 2020 йилда газ экспортидан тушган даромад 5,5 баробарга қисқариб, ҳозиргача 366,3 миллион долларни ташкил этмоқда) ички бозорга газ етказиб бериш ҳажмини оширишга имкон бермаганини тан олган эди. Қаюмов бунга сабаб қилиб янги қурилаётган кўп қаватли уйларнинг иситиш тизими марказлашган эмас, балки локал эканини кўрсатган.\nВодий вилоятларидан бирида жойлашган газ-заправка олдида юзага келган навбат, 2018 йил, декабрь.\nЭслатиб ўтамиз, 2018—2019 йилларда Ўзбекистоннинг айрим ҳудудлари, хусусан, Фарғона водийси вилоятларида бир неча бор «газ инқирози» юз берган эди. Газ босими пасайиб кетгани боис вилоятлардаги газ-заправкаларнинг аксарият фаолиятини вақтинча тўхтатган, оқибатда ишини давом эттираётган газ-заправкалар олдида километрлик навбатлар юзага келган эди. Айни вақтда, ушбу ҳудудларда газ тақчиллиги ортидан йўл ҳақининг ошиши ҳам кузатилганди. Ўшанда муаммо газни Қозоғистон орқали транспортировка қилиш ҳисобига бирмунча ҳал этилган эди.\nВодий вилоятларидан бирида жойлашган газ-заправка олдида юзага келган навбат, 2018 йил, январь.\nФото: Telegram / @vodiybozor\n2018 йил 18 январь. Водийда «газ инқирози». Газ шохобчаларида автонавбатлар юзага келган, одамлар манзилига қандай етиб олишни билмаяпти\n2018 йил 29 декабрь. «Ўзтрансгаз» Фарғона водийси «газ-заправкалари»даги навбатлар ҳақида гапирди. Муаммонинг сабаблари кўп\n16:52, 13.11.2021 112232\nАмир Олимхон саройида раққосалик қилган, 11 ёшида мажбуран турмушга узатилган ўзбек актрисаси — Марям Ёқубова ҳақида\n13:36, 21.11.2021 130204\nФото: Ислом Каримов қиёфадоши\n12:13, 04.12.2021 98871\n23:45 Бугун 9213\n23:11 Бугун 11776\n22:45 Бугун 6354\n22:12 Бугун 4192\n11:54, 04.12.2021 82332\n21:41, 03.12.2021 81011\n08:13, 04.12.2021 62793


Ерга чигит тушди - zarnews.uz\n- Мавсумни уюшқоқлик билан ташкил этиш ва оптимал муддатда ўтказишни таъминлаш мақсадида 200 дан зиёд гуруҳ тузилди, - дейди вилоят ғўза уруғчилиги бирлашмаси раиси Нурмамат Турсунов. - Ушбу гуруҳлар томонидан ерни экишга тайёрлаш, уруғлик чигит ва минерал ўғит етказиб бериш, механизатор ва бошқа ишчиларга зарур шароит яратиш юзасидан чора-тадбирлар ишлаб чиқилиб, амалга оширилмоқда. Мавсум олдидан барча техника ва экиш агрегатлари сифатли таъмирланиб, кўрикдан ўтказилди.\nБу йил вилоятда ғўзанинг “Омад”, “Бухоро-102”, “Султон”, “Порлоқ-1”, “С-8286” сингари эртапишар, серҳосил ва истиқболли навлари экилмоқда.\nСеминар давомида иштирокчилар дала четларига тут ва бошқа дарахт кўчатлари ўтқазиш, лимон кўчатлари етиштириш, парранда, балиқ ва қуён парваришлаш бўйича ҳам тажриба алмашди. Шунингдек, Нарпай туманида жорий мавсумда фойдаланилаётган замонавий чигит экиш сеялкаларининг имкониятлари ва иш унуми билан танишди, экиш сифатини кўздан кечирди.


БМТ Бош котиби Суриядаги вазиятдан ташвишда\nСурия ҳукумати кучлари Ҳомс шаҳрини нишонга олишни давом эттираётган бир пайтда БМТ Бош Котиби Бан Ки Мун Суриядаги вазият борасида ташвиш билдирди.\nБМТ Бош котиби Бан Ки Мун Суриядаги вазият, жумладан, Ҳомс шаҳрида одамлар ҳукумат кучлари томонидан ўзбошимчалик билан қатл қилинаётгани, қамоққа ташлаётгани ва қийноққа солаётгани ҳақида олинаётган хабарлардан хавотир билдирди.\n193 мамлакат аъзо бўлган Бош Ассамблея йиғилишида сўзлаган Бан Ки Мун Сурия ҳукумати ўз халқини ҳимоя қила олмаганини таъкидлади.\n- Биз шу ҳафтада Сурияда кечаётган воқеаларни хавотир билан кузатдик. Биз мамлакат бўйлаб аҳоли зич жойлашган шаҳарлар тўплар ва танклардан ўққа тутилганини кўрдик.\nКеча Ҳомс шаҳрига кенг кўламли ҳужум уюштирилди. Тинч аҳоли катта талафот кўргани муқаррар. Бизга одамлар ўзбошимчалик билан қатл этилаётгани, қамоққа ташлаётгани ва қийноққа солинаётгани ҳақида хабарлар келишда давом этмоқда, - деди БМТ Бош котиби.\n3 март куни Суриялик фаоллар ҳукумат кучлари Ҳомс шаҳри туманларини тўплардан ўққа тутишни давом эттираётганини хабар қилди.\nАйни пайтда, Сурия ҳукумати Халқаро Қизил Хоч ташкилотига ҳарбий ҳаракатлар бораётган минтақага ёрдам юклари олиб киришга рухсат бермади.\nХабарларга кўра, Халқаро ташкилотнинг озиқ-овқат ва бошқа зарурий юклар ортилган машиналар карвони Ҳомсга етиб келганида тўхтатиб қолинган.\nПайшанба куни ҳукумат кучлари ишғол қилган Ҳомс шаҳрининг Баба Амр тумани аҳолиси аянчли вазият юзага келганини айтмоқда.\nАҳоли вакилларига кўра, уч ҳафтадан ортиқ вақт давомида ҳукумат кучлари қуршовида қолган Баба Амрда ҳозир ичимлик суви, электр ёки озиқ-овқат йўқ.\nСурия Президенти Бараш Ал-Ассад режимига қарши қуролли кураш олиб бораётган исёнчилар ўқ-дори тугаётгани сабабли пайшанба куни Ҳомснинг Баба Амр туманидан чекинишга мажбур бўлган.\nБан Ки Мун Бош Ассамблеяда қилган чиқишича халқаро ҳамжамият Сурия борасида бир овоздан гапирадиган вақт келганини таъкидлади.\n- Халқаро ҳамжамият бир овоздан, баралла ва аниқ гапирадиган вақт келди. Бу масалада ҳар хил фикрда бўлиш Сурия ҳукуматининг зўравонлик ҳаракати боши берк кўча томон кетишда давом этишини англатади.\nИнсонпарварлик ёрдамининг кечикаётгани янада кўп одам азият чекишини англатади. Зўравонликлар давом этиши фуқаролар уруши ва узоқ муддатли мазҳаблараро низо келтириб чиқариши мумкин, - деди Бан Ки Мун.\nДамашқ расмийлари Бан Ки Мун Суриядаги вазият ҳақида “етарлича маълумотга эга эмаслигини” таъкидлади.\nАйни пайтда, Суриялик фаоллар 3 март куни Туркияга чегарадош бўлган Идлиб вилоятида Сурия ҳукумати кучлари ва исёнчилар ўртасида шиддатли тўқнашувлар содир бўлганини билдирди.\nТўқнашувлар пайтида қанча талафот кўрилгани ҳақида хабарлар олинмади.\nБМТ маълумотига кўра, Сурияда ўтган йил март ойида президент Ал-Ассад режимига қарши оммавий норозиликлар бошланганидан бери етти ярим минг одам нобуд бўлган.


Ўзбекистон халқ артисти Тўти Юсупованинг бироз бетоблигини эшитиб, унинг ҳолидан хабар олишни режалаштирар эканмиз, "Икки юлдуз суҳбати” номли лойиҳамизга аянинг шогирди Лола Элтоевани ҳам таклиф этдик. Суҳбатимиз Тўти опанинг хонадонида бўлиб, ая ва унинг турмуш ўртоғи Мирғиёс ака Соатов бизни очиқ чеҳра билан кутиб олди. Бир пиёла чой узатар экан, Тўти опанинг юзида мезбон бекаларга хос тавозе уфуриб турарди. Шундай қилиб Лола Элтоева келгунга қадар суҳбатимизни бошлаб юбордик.\n57 йиллик муҳаббат тарихи\n—Тўти опа, сўраганнинг айби йўқ, эшитишимизча, сизларнинг ўзига яраша муҳаббат тарихингиз ҳам бўлган экан. Ҳақиқатан шундайми?\nТ. Ю.: — (Кулади) Севгимиз шу қадар мустаҳкам бўлганки, ўшанда Мирғиёс акам Педагогика инстутитутини ташлаб, ҳужжатларини мен ўқийдиган театр ва рассомчилик институтига топширган. Аввалига дўст эдик, кейинчалик кўнглини очган.\nМ. С.: — Тўти билан 1953 йилда танишганмиз. Мен Тошкентнинг Бешқайроғоч маҳалласиданман. Тўти эса Самарқанднинг Туркманқишлоқ деган жойидан келган. Тақдир экан, турмуш қурдик. 57 йилдирки, бирга аҳил яшаяпмиз.\nБироздан сўнг эшик тақиллаб, Лола Элтоева табассум билан кириб келди. Устоз ва шогирднинг қуюқ салом- алигидан сўнг суҳбатимиз янада қизғин паллага кирди.\n— Четдан қараганда нафақат устоз ва шогирд, гўё она-боладек таассурот уйғотаркансизлар...\nТ. Ю.: — Лола Элтоевани театрга қўлидан тутиб мен олиб келганман. Ўшанда Ёқуб Аҳмедовга бир қиз бор, ижросини кўринглар, дедим. Эртасигаёқ Турғун Азизов, Рихси Иброҳимова, Ғани Аъзамовлар ҳайъат аъзолигидаги бадиий кенгашда Лолани синаб кўришди. Лола ўқиб берган монологлар бир овоздан бадиий кенгашга манзур бўлди. Мана, шунга 22 йил бўлибди. (Лола Элтоевага қараб) Лекин ҳали-ҳануз кўз олдимда ёш боладексан. Ваҳоланки, эрта-индин ўғлингни уйлантираман, деб турибсан. Худога шукр, Лола юзимни ерга қаратгани йўқ. Қай бир рол бўлмасин, маромига етказиб ижро этадиган санъаткор. Насиб этса буюк санъакторлар қаторига киради, деган умиддаман.\n"Ҳозир пастроқ овозда гапиряпман...”\n— Лола опа, томошабинлар "Масхарабоз” фильмида қўшиқни ўзингиз куйлагансиз, деб ўйлашади. Аслида-чи?\nЛ. Э.: — Тўғри, кўпчилик мухлислар шундай деб ўйлашаркан. Аслида, бу фильмдаги қўшиқни Зайнаб Мирзатиллаева ижро этган. Лекин устозимиз Шароф Бошбеков қўшиқни ўзингникидек ижро қилишинг керак, дея ўргатган. Фильмдаги партнёрим куйлайдиган қўшиқни эса Козим Қаюмов куйлаган. Фильм экранларга чиққанидан сўнг Зайнаб Мирзатиллаева менга: " Бу қўшиқни ижро этишга шунчалик киришиб кетибсизки, худди ўзингиз куйлаётганга ўхшайсиз-а”, дегани эсимда.\nТ. Ю.: — Ўзи кичик бўлса ҳам Лоланинг роли самимий чиққан. Фильмда "Ўзингиз шунақасиз”, деб туриши, ўғил болаларга хос чапани ва шўх қизларга хос шаддодлиги, айтишув охирида партнёри "Сен яхшисан”, деса, яна ҳижолат бўлиб, мимикалар билан "Ўзингиз”, дейиши каби майда элементларгача топа олган.\nЛ. Э.: — Ўша пайтларда овозим баланд бўлган эканми, съёмка жараёнларида овозим сал баландроқ чиқса, режиссёрлар: "Лола, секинроқ гапир”, дея танбеҳ беришар, Тўти опам секин менга маъноли қараб қўярдилар. Устозимни бир қарашидаёқ нима демоқчилигини сезардим. Ҳозир сал пастроқ овозда гапиришга ҳаракат қиляпман (кулади).\nТ. Ю.: - Ўша пайтларда театрда ўзимиз билан бирга ишлайдиган Баҳридин исмли йигит Лолани ёқтириб қолганини эштиб қолдим. Лоланинг ўзи менга бу ҳақда чурқ этмаган. Театрда миш-миш бўларди-да! (кулиб) Бир кун қарасам, йигит ёлғиз ўзи ўтирибди. Лола ёнида йўқ. Ёнига ориб саломлашдим. Озгина қараб турдим-да, жиддий оҳангда “сен ўзи нима ишлар қилиб юрибсан”, - дедим. У бўлса ранги оқариб, “Мен ҳеч нарса қилганим йўқ”, дея ўзини жуда ноқулай ҳис қили. Ўзи озғиндан келгаан, ёш йигитча эди. “Бу шунчаки ўйин эмасми? Тағин бугун ваъда бериб, эртага уни гап-сўзга қўйиш ниятинг йўқми? Муносабатларинг қанақа?”, - деб сўрадим. У ерга қараб, “Йўқ, ҳаммаси жиддий”, деди. “Ундай бўлса яхши” деганман. Баҳриддин Қашқадарёлик бўлиб, ҳали пойтахтда ўзининг уй-жойи ҳам йўқ эди. Аввал уй сотиб олиб, кейин тўй қилди. Мана уч нафар фарзандли бўлиб, бахтли яшаб келишяпди.\nБугуннинг қаҳрамони йўқлигига сабаб нима?\n- Бугун театрларда ўша пайтлардаги каби жонини бериб ролини ижо этадиган, Сотти, Фармонбиби ёки Гамлет дея роли билан эътироф этиш мумкин бўлган актёрлар йўқ. Бунга сабаб мукаммал асарларнинг йўқлигими ёки актёрлар маҳоратининг оқсоқлигими?\nТ. Ю.: - Агар ёмон асар бўлса ҳам актёр маҳоратли бўлса, ўз ролини қойилмақом ижро этиши мумкин.\nМ. С.: Бунинг учун ўша актёрни ўйната оладиган тажрибали режиссиёрлар бўлиши керак. Тошхўжа Хўжаев мантиққа жидий аҳамият берар эди. “Ролингизни шундай ўйнангки, у занжир бўлсин. Шунда томошабин сизни қабул қилади, эшитади, ҳис этади. Ижроингиз эса мукаммал бўлади”, дер эдилар.\nТ. Ю.: - Мени одамларга "Ўлимдан кучли" асаридаги ролим танитган. Бу спектакльда ёш она ролини ижро этганман. Саҳнада она каби фарёд чекканимда зум ўтмай “Тез ёрдам” келиб, залдан бир томошабинни шифохонага олиб кетган. Илгари актёрлар тўйга бормасди. Ўз устида ишлаб, ҳаёли театрда, ўйнаётган ролида бўларди. Ҳозир эса буларнинг ҳаёлида режалар кўп! Айниқса, ёш қизлар… Бир маротаба дубляжга борганимда устозим Тошхўжа Хўжаев: “Яна бир маротаба кўриб қолсам, ҳафа бўласан, - деганлар. Ўйлашимча агар йиллар ўтиб, Фармонбибини Муқаддас Холиқова ёки Саида ўйнамаса, ҳали бери Фармонбибини ўйнай оладиган актриса театрда йўқ. Зайнаб опа бу ролини ўзи билан олиб ктган. Соттини Лола ўйнаши мумкин. Бу суҳбатлардан ҳозирги ёш актёрлар баҳраманд бўлиши керак, аслида. Афсуски, ҳозир ёшларнинг устозни эштишга вақти йўқ. “Қачон театрдан кетаркан? Жимгина уйида ўтирмайдими?”, - дейдиганлари ҳам топилади…\nКутилмаганда эшик тақиллаб, Тўти опанинг яна бир шогирди - Дилноза Кубаева кириб келди. У қўлидаги гулдастани устозига тутар экан, унинг гўзаллигини ана шу чиройли гулларга қиёслади.\nДилноза Кубаева: - Ана шу гуллар сизга ўхшайди. (Шундай дея актриса ўзини ҳудди ўз уйидагидек ҳис қилиб, стулга ўтирди).\nЛола Элтоева Дилноз Кубаеванинг кўзини очдими?\n-Тўти опа, мана, иккала шогирдингиз ҳам ёнингизда. Уларга қараб кўнглингиздан нималар кечади?\nТ.Ю.: - Булар мақтовга муҳтож эмаслиги, инсонийлиги, десам тўғри бўлади. Бир ойдан бери бетоб ётган бўлсам, кунора келиб холимдан хабар олиб туради. Кекса санъаткорга бундан ортиқ нарса керак эмас.\nД.К.: - Тўғрисини айтсам, кейинг пайтда ҳадеб Тўти опамнинг уйига келаверадиган бўлиб қолдим. Бунга асосий сабабчи Лола опам бўлади.\nЛ.Э.: - Йўғ-е, менми? Бундан жуда ҳурсандман!\nД.К.: - Албатта! Лола опамнинг бир икки марта Тўти опамнинг уйига шошганини кўриб, ичимга ғулғула тушиб қолди-да (кулади). Мен нима қилиб юрибман? Ҳаёт ўзи қисқа, дийдор ғанимат бўлса… Шундан сўнг менинг қалб кўзим очилиб, кўришни бошладим. Эътибор берсам эшиклари доим очиқ, ҳеч қулфланмайди. Айтишади-ку, қалби очиқнинг эшиги ҳам очиқ, деб. Шартта эшикни очиб, ўз уйимдек кириб келавеаман. Аста-секин устозим Мунаввара Абдуллаевани йўқлай бошладим. Демоқчиманки, бунинг тагида меҳр ётибди.\nТ.Ю.: - Шулардан бирортаси келмай қолса, ғалати бўлиб қоламиз. Нимадир етишмаётгандек туюлаверади. Эшигимиз ҳар доим улар учун очиқ.\nУстоз ва шогирдлар сууҳбатига шерик бўларканмиз, улар ўртасиа ўзгача меҳр, она ва боланинг риштаари борлигини пайқаш қийин бўлмади. Ҳавас қилсангиз арзийди! Санъат соҳасида ижод қилиб келаётган ёшлар ўртасида санъаткорларнинг ўгитини тез-тез ёдга олса, кам бўлмайди деган фикр ҳаёлимиздан ўтди.\nАгар Дилноза Кубаева бироз эртароқ келганида, у билан астойдил суҳбатлашган бўлардик. Аммо актриса яқин орада биз билан албатта суҳбатлашишга ваъда берди.\nМузаффар Муҳаммадназар суратга олган.\nЧоп этилган: 10-03-2021, 07:33\nКўрилган: 4 300\nЧоп этилган: 10-03-2021, 16:43\nТўти Юсуповага табрик\nЧоп этилган: 10-03-2021, 07:30\nЧоп этилган: 10-03-2021, 07:48\nМен нега бахтлиман?\nЧоп этилган: 17-06-2020, 06:21\nОнажоним, онажонгинам - Ҳошим Арслонов фильмлари туркумидан\nЧоп этилган: 11-08-2020, 05:52


6 январь, 2021, 15:55\nТеглар:Хосеп Гвардиола | Манчестер Сити | Кевин Де Брюйне\nХавотирга ўрин йўқ экан...\n“Манчестер Сити” бош мураббийи Хосеп Гвардиола жамоа етакчиси Кевин де Брюйне янги шартнома бўйича биринчи таклифни рад этганига муносабат билдирди.\n- Мен унинг жамоада қолишига аминман. Лекин мен музокара жараёни қандай кечаётганини билмайман. Спорт директори билан бу борада гаплашганим йўқ. У Кевин бизга қай даражада керак эканини яхши билади. Шунинг учун ҳам мен хотиржамман, - деди Гвардиола.\nКевин де Брюйненинг жамоа билан шартномаси 2023 йилнинг ёзигача давом этади. 29 ёшли футболчи жорий мавсумда Англия премьер-лигасида 14 та учрашувда майдонга тушиб, учта гол урди ва саккизта голли пас оширди.\nГвардиола сўнгги қарорни айтди\nСуперҳужумчи “Сити” таклифига жавоб қайтарди\nГвардиола супер ҳужумчисидан воз кечди


2010 йилда “Ўзбекнаво” эстрада бирлашмаси томонидан маданият ва санъат йўналишидаги олий ва ўрта-махсустаълим муассасаларида таҳсил олаётган иқтидорли талабалар учун махсус мукофот – стипендия таъсис этилганбўлиб, шу кунга қадар 5 нафар ёш истеъдод эгаси мазкур мукофотга лойиқ деб топилган эди. Жорий йилда қабулқилинган аризалар Эксперт комиссияси томонидан ўрганиб чиқилиб, улардан 3 нафарига стипендия тайинлаштўғрисида қарор қабул қилинди. Куни кеча Бирлашманинг 2013-2014 ўқув йилдаги стипендиатларига Гувоҳномаларнитантанали равишда топшириш маросими ўтказилди. Бу хақда "Ўзбекнаво" эстрада бирлашмаси хабар беради.\nИрода Юсупова – Ўзбекистон давлат консерваторияси қошидаги академик лицейнинг 2-курсўқувчиси. Стипендиатлар учун банкдан махсус пластик карточкалар очилган бўлиб, ҳар ойда стипендия суммаситалабанинг ҳисоб-рақамига ўтказиб борилади.


1. Консерва ишлаб чиқариш учун дехконлар дан пул ўтказиш йўли билан маҳсулот олсак, тугри буладими ва қандай хужжатлар улардан талаб киламан? 2. Корпоратив картага керакли суммани утказиб бозордан тугридан-тугри харид килинсачи? 3. Бозордан тугридан тугри бозорчиларни шахсий картасига пул утказиш йули билан харид килинса, улардан кандай хужжатлар талаб киламан? ва кайси холатда даромад солигига тортилади?\nИшлаб чикариш мавсумига тайергарлик. Корхонамиз МЧЖ консерва махсулотларини ишлаб чикариш билан шугулланади. Биз август ойидан бошлаб ишлаб чикариш мавсумини бошлаймиз. Лекин аввал аниклик киритиб кейин бошлашга карор килдик. Соликчилар томондан хам хеч кандай биз томонга шикоятлар тушмаслиги учун. Айтингчи, бизни ишлаб чикаришимиз учун керакли микдорда махсулотларни каердан олишга хаккимиз бор. (маълумки, cупермаркетла бу микдордаги махсулотларни етказиб бера олишмайди) 1.Дехконлар билан шартнома тузсак, унда тугри буладими ва қандай хужжатлар улардан талаб киламан (хисоб ракамига пул утказиш йули билан)? 2. Корпоратив картага керакли суммани утказиб бозордан тугридан-тугри харид килинсачи? 3. Бозордан тугридан тугри бозорчиларни шахсий картасига пул утказиш йули билан харид килинса, улардан кандай хужжатлар талаб киламан? ва кайси холатда даромад солигига тортилади?\nРедакция от 19.08.2017\n2. Ҳа, мумкин.\nЮридик шахснинг корпоратив картасидан Маҳсулот (ишлар, хизматлар)ни ишлаб чиқариш ва сотиш харажатларининг таркиби ҳамда молиявий натижаларни шакллантириш тартиби тўғрисида низомда (ВМ 05.02.1999й. 54-сон қарори билан тасдиқланган, кейинги ўринларда 54-сон Низом) кўзда тутилган харажатларни амалга оширишда тўлов воситаси сифатида фойдаланиш мумкин (АВ 18.04.2005й. 1470-сон билан рўйхатдан ўтган Низомнинг 6-банди).\nИшлаб чиқариладиган маҳсулотнинг асосини ташкил этиб, унинг таркибига кирадиган ёки маҳсулот тайёрлашда (ишларни бажаришда, хизматлар кўрсатишда) зарур таркибий қисм ҳисобланган четдан сотиб олинадиган хом ашё ва материаллар 54-сон Низомнинг 1.1.1.-бандида келтирилган. Демак, уларни харид қилишда корпоратив картадан фойдаланиш мумкин.\nКорпоратив картадан амалга оширилган харидларни расмийлаштириш бўйича батафсил маълумотлар:\n-«СБХ» газетамизнинг 09.05.2016й. 19-сонида “Корпоратив карталар билан ҳисоб-китоб қилганда” саҳифасида;\n-ҳамда сайтимизда экспертларнинг куйидаги жавобларида келтирилган:\n3. Бозорда қишлоқ хўжалиги маҳсулотларини сотувчи-жисмоний шахсдан сотиб олишингиз мумкин. Ҳисоб-китобни сотувчининг пластик картасига пул кўчириш йўли билан амалга ошириш учун тегишли тартибда ёзма равишда олди – сотди шартномаси расмийлаштирилиб, унда жумладан пул кўчириш учун пластик карта реквизитлари кўрсатиб ўтилиши керак.\nБунда сотувчи – жисмоний шахсда солиққа тортиладиган даромад юзага келади. Бунда зарур ҳужжатлар ва сотувчининг даромадига солиқ ҳисоблаш бўйича батафсил маълумотларни бу ерда ўқишингиз мумкин:\nI. Ҳа, тўғри бўлади. Қандай ҳужжат талаб қилиш сизнинг ихтиёрингизда.\nДеҳқон хўжалиги - томорқа ер участкасида қишлоқ хўжалиги маҳсулоти етиштириш ва реализация қилиш билан шуғулланадиган оилавий майда товар хўжалиги ҳисобланади («Деҳқон хўжалиги тўғрисида»ги Қонун 1-м.).\nСизнинг корхонангиз томонидан деҳқон хўжалигидан маҳсулот сотиб олиш учун у билан шартнома тузиш лозим бўлади. Сиз ихтиёрингизга кўра, ўз ҳамкорингиз – деҳқон хўжалигидан шартномани тузиш, шунингдек уни бажариш, ўзгартириш ва бекор қилиш муносабати билан зарур бўлган маълумотномалар ва бошқа ҳужжатларни (масалан, хўжаликни давлат рўйхатидан ўтганлиги тўғрисидаги гувоҳномани) сўраш ва олиш ҳуқуқига эгасиз («Хўжалик юритувчи субъектлар фаолиятининг шартномавий-ҳуқуқий базаси тўғрисида»ги Қонун 6-м.).\nМаълумот ўрнида шуни айтиб ўтиш лозимки, хўжалик шартномаси шартнома предметини етказиб бериладиган товарнинг (ишнинг, хизматнинг) миқдори, сифати, ассортименти ва баҳосини, шартноманинг бажарилиш муддатларини, ҳисоб-китоб қилиш тартибини, тарафларнинг мажбуриятларини, шартнома мажбуриятлари бажарилмаганда ёки лозим даражада бажарилмаганда тарафларнинг жавобгарлигини, низоларни ҳал этиш тартибини ҳамда тарафларнинг реквизитларини, шартнома тузилган сана ва жойни каби шартларни албатта назарда тутиши керак («Хўжалик юритувчи субъектлар фаолиятининг шартномавий-ҳуқуқий базаси тўғрисида»ги Қонун 10-м.).\n1. Юридик шахс томонидан аҳолидан қишлоқ хўжалик маҳсулотларини банкдан ўша мақсад учун олинган нақд пулга сотиб олинганда, тўлов манбаида, жисмоний шахслардан олинадиган даромад солиғи қандай ушлаб қолинади? 2. Фуқаро ўз ташаббуси билан аҳолидан уйма-уй юриб маҳсулотни тўплаб корхонамизга топширса, солиқ қандай ушланади? Аҳолидан сотиб олган нархи билан топширган нархи ўртасидаги фойдасидан ушланадими? Бу қандай аниқланади? 3. Аҳолидан қишлоқ хўжалик маҳсулотлари нақд пулга сотиб олинганда қандай ҳужжатлар расмийлаштирилади? 4. Деҳкон бозорида қишлоқ хўжалик маҳсулотлари билан савдо қилувчи якка тартибдаги тадбиркордан нақд пулга маҳсулот олинганда қандай ҳужжат расмийлаштирилади?\nЮридик шахс 2017 йилдан бошлаб қишлоқ хўжалиги маҳсулотларини тайёрлаб, чет элга экспорт қилишни режалаштирган. Ушбу масала юзасидан хизмат кўрсатувчи банк билан - аҳолидан қишлоқ хўжалик маҳсулотларини нақд пулга сотиб олиб тайёрлаш учун - нақд пул ажратиш юзасидан келишувга эришилган.... Далее\n1.\tКорпоратив банк пластик картасидан харид амалга оширилганда терминал чекидан ташқари муҳр босилган квитанция ёки юк хати бўлиши шартми? 2.\tТашкилот автотранспортига нисбатан жарима қўлланилганда корпоратив банк пластик картасидан жаримани қоплаш мумкинми? Қопланган жарима суммаси хайдовчининг иш ҳақидан ушлаб қолиниши керакми?\nТашкилот эҳтиёжи учун корпоратив пластик карта орқали товар моддий бойликларни харид қилганда айрим дўконларда айни пайтда муҳр йўқлиги сабабли терминал чекига қўшимча равишда квитанциялар, юк хатлари берилмаяпти. ... Далее\nҚайси қонунчилик асосида ЭКИҲнинг 10 бараваригача жисмоний шахсга берилган қишлоқ хўжалиги маҳсулотлари даромад солиғига тортилмайди?\n2017-йилда корхонамиз ходимларга қишлоқ хўжалик маҳсулотларини етказиб берган. ... Далее\nҚишлоқ хўжалиги маҳсулотларини ўз ходимларига моддий ёрдам сифатида берилиши улгуржи савдо айланмасига киритилиб, ягона солиққа тортиладими ёки 9220-счёт орқали бошқа активларни чиқиб кетиши сифатида қараладими?\nКорхонанинг асосий фаолияти ишлаб чиқариш ҳисобланади. Шунингдек, улгуржи савдо амалга ошириш учун лицензия олган бўлиб, ягона солиқ тўловчиси ҳисобланади. Ўз ишчи-ходимларига моддий ёрдам кўрсатиш мақсадида қишлоқ хўжалиги корхонасидан қишлоқ хўжалик махсулотлари сотиб олинди ва моддий ёрдам сифатида ишчи-ходимларга тарқатилди.... Далее\n1.Улгуржи савдо билан шуғулланувчи корхоналар корпоратив пластик карта орқали товарлар сотиб олиб сотиши мумкинми? 2.Асосий воситалар сотиб олиш хам таъқиқланадими? Умуман олганда корхона фаолиятида КПК орқали қандай харажатлар қилиш мумкин эмас?\nБизнинг корхонамиз улгуржи савдо фаолияти, ишлаб чиқариш ва транспорт хизмати фаолиятилари билан шуғулланиб келади. Яқинда Солиқ ва божхона хабарлари газетасида чоп этилган корпоратив пластик карта (КПК) орқали харажатлар рукни остидаги мақолага кўзим тушди.... Далее


Қошиқчини ўлдиришда гумон қилинаётганлар Туркияга топширилмайди | Azon.uz - Ахборот-таҳлилий портал\nҚошиқчини ўлдиришда гумон қилинаётганлар Туркияга топширилмайди\n15:15 10.12.2018 634\nСаудия Арабистони Ташқи ишлар вазири Одил Жубайр журналист Жамол Қошиқчини ўлдиришда гумон қилинаётган саудияликлар Туркияга топширилмаслигини маълум қилди. Бу ҳақда “Анадолу” агентлиги хабар бермоқда.\nЎтган ҳафтда Истанбул суди қотилликда гумон қилинаётган икки саудиялик – Сауд Қатоний ва Аҳмад Ассирийни ҳибсга олишга ордер берган эди. Уларнинг ҳар иккиси ҳам Саудия Арабистони валиаҳд шаҳзодаси Муҳаммад ибн Салмонга яқин кишилар ҳисобланади. Қатоний валиаҳд шаҳзоданинг катта маслаҳатчиси бўлган, Ассирий эса Умумий разведка хизмати раҳбарининг ўринбосари бўлиб ишлаган. Саудия Арабистони журналист Жамол Қошиқчининг Истанбулдаги консулликда ўлдирилганини тан олганидан кейин улар истеъфога чиқарилган. Айни пайтда улар ўз юртида.\nАҚШнинг CNN телеканали эса Қошиқчи ҳаётининг охирги дақиқаларига оид аудиоёзув тарижмаси билан таниш манбасига таянган ҳолда унинг охирги сўзлари “нафас ололмаяпман” бўлганини маълум қилди. Хабарда журналист қотилларига қаршилик кўрсатишга урингани, у ўлдирилганидан кейин эса жасади арра билан билан бўлакларга ажратилгани айтилган.\nЖамол Қошиқчи Саудия Арабистони Туркия\nОдил Жубайр АҚШлик сенаторларнинг Риёзга санкция жорий этиш ниятини “ғалати” деб атади\n16:30 11.02.2019 544\nСаудия Арабистони ТИВ: “Валиаҳд шаҳзода Қошиқчини ўлдиришга буйруқ бермаган”\n22:30 09.02.2019 930\nБМТ вакили Қошиқчининг ўлимида Саудия Арабистони расмийларини айблади\n17:30 08.02.2019 459\nРиёзда Қошиқчи иши бўйича илк суд мажлиси бўлиб ўтди\n19:30 03.01.2019 805\nСаудия Арабистонида разведка хизмати қайтадан ташкил этилади\n13:35 21.12.2018 423\nАҚШ Сенати Муҳаммад ибн Салмонни қотилликда айблади\n13:30 14.12.2018 741


Бугун Қирғизистонда қуролланган икки аскар ҳарбий хизматни тарк этиб, икки кишини гаровга олди ва кейинчалик таслим бўлди.\nАссошиэйтед Пресс ахборот агентлигининг Қиғизистон Ички ишлар вазирлигининг маълумотларига таяниб хабар беришича, бу воқеада ҳеч ким яраланмаган. Икки аскар нима сабабдан ҳарбий хизмат жойини тарк этгани аниқ эмас ва улар ҳеч нарсани талаб қилишмаган.\nҚирғизистон Мудофаа вазирлигига кўра, Норин вилоятида икки аскар бир машинада икки кишини гаровга олган ва кейин Қоракўл туманига боришган.\nБу ерда расмийлар, жумладан Қирғизистон Мудофаа вазири Эсен Тўпоев иштирокида музокаралар олиб борилганида сўнг, аскарлар қаршилик кўрсатмаган ҳолда таслим бўлишган.


Ko'rildi: 3381 Qo'shildi: 18-07-12\nАллақачон курраи заминимизнинг глобал муаммоларидан бирига айланган одам савдоси нима эканлигини бугун билмаган, тушунмаган одам орамизда бўлмаса керак. Ҳар сафар шу муаммо ҳақида сўз кетганда, қатор-қатор жавобсиз саволлар чиқиб келаверади. Нега? Ақли-ҳуши бошида бўлган инсон қайдай қилиб бу тузоққа илиниб қолиши ва сотилиб кетиши ҳақида ҳеч ўйлаб кўрганмисиз?\nМаълумотларга кўра, инсоният тараққиётининг қулдорлик расман ҳукм сурган тўрт асрида қуллар сони 12 миллионга яқин бўлган. Кейинги ўттиз йил ичида фақат Осиёда жинсий қулликка маҳкум этилган аёллар ва болалар (расмий ҳисоб-китобларда 18 ёшга етмаган қурбонлар ҳам болалар сафига киритилади) 30 миллиондан ошган.\nБМТнинг таҳлилий маълумотларига қараганда, дунё миқёсида ҳар йили 2,7 миллион нафар киши одам савдоси қурбонига айланади. Ундан тушаётган йиллик даромад эса 7 миллиард АҚШ долларидан ошади.\nМадина Аббосова, Ташқи меҳнат имиграцияси масалалари агентлиги юридик бўлими бошлиғи:\n– Бизнинг асосий вазифамиз, ноқонуний имиграцияни қонуний йўлга қўйишдан иборат. Хорижий давлатларга ишлаш учун кетаётган ҳар бир фуқаронинг қонун билан ҳуқуқи ҳимояланганлигини таъминлаш. Бунда аввало, бизга мурожаат қилган ҳар бир инсонга ўз ҳақ-ҳуқуқини тушунтирамиз, йўл-йўриқлар берамиз. Биз орқали кетган, ишга жойлашган фуқароларимизни иш берувчида ишлаб алданиб қолмаслигини кафолатлаймиз. Бунинг учун агентликда ишонч телефонлари ўрнатилган. Хориждан ўзига иш таклиф қилинаётган ҳар бир фуқаро бу ишонч телефонларига қўнғироқ қилиб, ўзини қизиқтирган масалалар бўйича мурожаат қилиши мумкин.\nТашқи меҳнат имиграцияси масалалари агентлиги ишонч телефонлари:\n(8-371) 214-30-76; (8-371) 214-54-36.\nФакт: дунё миқёсида ҳар йили 600 мингдан 800 минггача аёл ва бола алдов йўли билан сотиб юборилмоқда. Бу рақам жабрланувчиларнинг 80 фоизини ташкил этади.\nҚЎЛЛАРИДА КИШАН БИЛАН БИР КЎРСАМ...\nБу қизларнинг баъзилари алданган бўлса, минг афсуски, бу йўлга ўз хоҳиши билан кетганлари ҳам йўқ эмас.\nКеч соат 6-7 лар орасида аэропортнинг кутиш залида ички ишлар ходимлари билан бирга йўловчиларни кузатяпмиз. Берилган маълумотларга кўра, Дубайдан учиб келаётган Холида (исмлар ўзгартирилган) исмли бир қизни кутиб олишимиз керак. Кузатувимиз жараёнида Наргиза исмли қиз билан ҳам суҳбатлашишга муваффақ бўлдик. Лекин, у ўз сирларини ошкор этишни истамади.\nНаргиза, 23 ёшда:\n– Бошида ҳам нега кетаётганимни яхши билгандим. Лекин, уёққа боргач, мен тасаввур қилгандан ҳам баттарроқ жирканч ҳаётга тушиб қолганимни англадим. Энди бари кеч эди. Ҳар қандай шароитда ҳам бу ердан қутулиб чиқиш йўлларини изладим. Биргина умидим улар билан тил топишиб, кун келиб ишончига кирганимда қочиб қоламан, деб ўйладим ва шундай қилдим. Мен улардан жуда қўрқаман, сизга улар ҳақида ҳеч нарса айтолмайман.\nБу қизга ўз ҳақ-ҳуқуқларини тушунтиришга ҳар қанча ҳаракат қилмайлик, у саволларимизга жавоб беришни истамай ўзини одамлар орасига урди. Бироздан сўнг, биз кутган қиз ҳам етиб келди. У ўзини йиғидан тўхтатолмасди.\nХолида, 24 ёшда:\n– Юртимга қайтишим билан ҳамма кўрган қийинчиликларим ортда қолади, деб ўйлардим. Бироқ, аэропортда ҳам то самолёт жойидан қўзғалмагунча юрагим худди қафасдаги қушдек типирчиларди. Гўёки яна кимдир мени олиб кетиб, ўша ботқоққа обориб ташлаётгандек. Ҳозир ўша ҳолатимни сизга тасвирлаб бера олмайман... (кўзига ёш келди). Мени ресторанда ишлайсан, деб олиб кетишганди. Уёққа боргач ҳаммаси бошқача эканлигини билдим. Олти ой давомида мен кўрмаган азоб қолмади. Сизлардан илтимос, мени алдаганларни ушлаб тезроқ қонуний жазога тортинг. Мен уларнинг қўлларида кишан билан турганини бир бора кўрсам бўлди. Бошқа аёлларимиз, қизларимиз алданиб қолмасликларини, менинг ҳаётим улар учун бир дарс бўлишини ҳоҳлайман. Ҳамма жойда тошу тарози бир хил. Чет элда яхши даромад топаман, деб хом хаёл бўлманг!\n18 shahzod • 22:22, 15-05-13\nula kayif deb oylagan\n19 zuxra • 12:47, 03-04-13\nafsuski..bu bizani o*zbek qizlari..\n20 Оташ жакбаров • 22:05, 02-12-12\nХудо инсоф берсин хамамизга\n21 gulanara@inbox.ru • 08:31, 14-10-12\nAvtomatim b6sayu wunaqa qizlani otib tawasam\n22 ARaGoN • 13:45, 22-07-12\n23 maga • 03:04, 22-07-12\n24 maga • 03:03, 22-07-12\nbu dunyoda allaxdan bowqasiga gwonmiman. 4unki hi4kimim y6.:-(\n25 Ferai • 11:40, 21-07-12\n26 MATA-MEDIA19 • 15:09, 20-07-12\nxilma xil odam yetmaydi qalam\n27 MATA-MEDIA19 • 15:08, 20-07-12\nxar xil odam bor


Захарова Латвияда Георгий тасмасини тақиш тақиқланганини қоралади\nРоссия ТИВ расмий вакили Мария Захарова Латвия ҳукуматининг Георгий тасмасини тақиш тақиқлаш қарорига муносабат билдирди.\nТОШКЕНТ, 22 ноя – Sputnik. Россия ТИВ расмий вакили Мария Захарова Латвия ҳукуматининг Георгий тасмасини тақишни тақиқлаш қарорига муносабат билдирди.Дипломатнинг сўзларига кўра, бу қарорнинг “мазмуни ва туб сабаби”ни тушунтирса бўлади. Захарованинг сўзларига кўра, Рига ҳозирги маъмурият билан ўзининг жуда кўплаб сиёсий ва ҳуқуқий қарорларида тўғридан-тўғри халқаро ҳуқуқ тамойилларига зид бўлган кўрсатмаларга таянади.Унинг таъкидлашича, халқаро ҳуқуқий асосга эга ва эзгуликнинг ёвузлик устидан ғалабаси билан боғлиқ рамзларни тақиқлаш – сиёсатдаги бажариш мумкин бўлган энг аҳмоқона хатти-ҳаракат.Захарова Россия барча ҳалқаро майдонларда тарихий ҳақиқатни ҳимоя қилишда давом этишини қўшимча қилди.Латвия сейми мамлакатда Георгий тасмасидан омма олдида фойдаланишни расман тақиқлади. Бу мамлакатда ҳозир Улуғ Ватан уруши, қамал қатнашчилари ва фронт ортидаги хизматчилар 4000 нафардан зиёд. Бу янгилик бир зумда жамоатчиликнинг қизғин муҳокамаси ва халқаро медиа шов-шувини келтириб чиқарди.“Георгий тасмаси” акцияси Улуғ Ватан урушидаги ғалабага бағишланган. Ғоя 2005 йилда ҳозир “Россия сегодня” ХАА таркибига кирувчи РИА Новости агентлигида пайдо бўлган. Ўшадан биринчи тадбир бўлиб ўтганди ва шундан буён 9 май арафасида тасмани тақиш одат тусига кирди.Шу билан бирга Латвияда ҳар йили СС легионерлари – Нюрнберг трибунали томонидан жиноий деб тан олинган ташкилот юриши ўтказилади. Унда нацистларнинг размлари намойиш этилади, уларда депутатлар ва амалдорлар қатнашишади. Бу юришлар кўплаб мамлакатлар, жумладан, Россия томонидан қораланади.\nмария захарова, латвия, георгий тасмаси\n17:42 22.11.2021 (янгиланди: 17:44 22.11.2021)\n© Sputnik / МИД РФ / Фотобанкка ўтишОфициальный представитель Министерства иностранных дел РФ Мария Захарова\nЛатвия сейми мамлакатда Георгий тасмасидан омма олдида фойдаланишни расман тақиқлади ва бу жамоатчиликнинг қизғин муҳокамасига сабаб бўлди.\nТОШКЕНТ, 22 ноя – Sputnik. Россия ТИВ расмий вакили Мария Захарова Латвия ҳукуматининг Георгий тасмасини тақишни тақиқлаш қарорига муносабат билдирди.\nДипломатнинг сўзларига кўра, бу қарорнинг “мазмуни ва туб сабаби”ни тушунтирса бўлади. Захарованинг сўзларига кўра, Рига ҳозирги маъмурият билан ўзининг жуда кўплаб сиёсий ва ҳуқуқий қарорларида тўғридан-тўғри халқаро ҳуқуқ тамойилларига зид бўлган кўрсатмаларга таянади.\nУнинг таъкидлашича, халқаро ҳуқуқий асосга эга ва эзгуликнинг ёвузлик устидан ғалабаси билан боғлиқ рамзларни тақиқлаш – сиёсатдаги бажариш мумкин бўлган энг аҳмоқона хатти-ҳаракат.\n“Бу рамзлар мафкура ёки сиёсатчиларнинг тор ғаразли концепциялари доирасидан ташқарида яшайди, бу рамзлар бировларнинг бошқалар ҳаёти ва бахт-саодати учун азоб-уқубатлари, ғояларини ифода этади <...>. Улуғ Ғалаба ғоясини унинг барча турли туманлиги ва мутлақлигида тақиқлаш ҳеч қачон ва ҳеч қаерда ҳеч кимнинг қўлидан келмайди”, - деди Захарова Россия сегодня” ХААдаги онлайн анжуманда.\nЗахарова Россия барча ҳалқаро майдонларда тарихий ҳақиқатни ҳимоя қилишда давом этишини қўшимча қилди.\nЛатвия сейми мамлакатда Георгий тасмасидан омма олдида фойдаланишни расман тақиқлади. Бу мамлакатда ҳозир Улуғ Ватан уруши, қамал қатнашчилари ва фронт ортидаги хизматчилар 4000 нафардан зиёд. Бу янгилик бир зумда жамоатчиликнинг қизғин муҳокамаси ва халқаро медиа шов-шувини келтириб чиқарди.\n“Георгий тасмаси” акцияси Улуғ Ватан урушидаги ғалабага бағишланган. Ғоя 2005 йилда ҳозир “Россия сегодня” ХАА таркибига кирувчи РИА Новости агентлигида пайдо бўлган. Ўшадан биринчи тадбир бўлиб ўтганди ва шундан буён 9 май арафасида тасмани тақиш одат тусига кирди.\nШу билан бирга Латвияда ҳар йили СС легионерлари – Нюрнберг трибунали томонидан жиноий деб тан олинган ташкилот юриши ўтказилади. Унда нацистларнинг размлари намойиш этилади, уларда депутатлар ва амалдорлар қатнашишади. Бу юришлар кўплаб мамлакатлар, жумладан, Россия томонидан қораланади.


Мубашшир Аҳмад домла: «Халқни Қуръондан баҳра олишдан тўсманг!» | Azon.uz - Ахборот-таҳлилий портал\nМубашшир Аҳмад домла: «Халқни Қуръондан баҳра олишдан тўсманг!»\n1857 12:12 12.06.2021\nҲиссиётни бир чеккага йиғиштириб қўйиб, энди каллани ҳам бир ишлатайлик.\nНега одамлар боласини пачка-пачка қилиб, Қоҳира ё Истанбулга жўнатяпти. Нью-Йорк ё Лондонга эмас?! Нега фарзандини дунёвий билимлар қатори диний билимларни ҳам ўзлаштиришини хоҳлаяпти?! (Илм диний ва дунёвий деб уқтирилавергани учун шартли равишда иккига ажратилди. Аслида биз бундай тушунмаймиз. Боласини ўқитаётган хоҳлаган кишингиздан сўранг, фарзанди Қуръон ёдлаб бўлгач, замон илмларини ҳам таҳсил олишини хоҳлашини айтади).\n1. Чунки Қоҳира ё Истанбулдаги Қуръон курслари ўзимизда йўқ. Ҳеч қандай мафкура ё тарғиботи йўқ, Қуръоннинг ўзини ёд олишдек элементар ҳуқуқдан маҳрум қатлам ўша ҳаққига доим интилган. Уни қаердан бўлса ҳам олган қадимдан. Агар Қуръон ёдлашнинг ўзи шунчалик қўрқинчли бўлса, уни ўлганларимизга қироат қилиш ва зиёратгоҳларга борганда тиловат қилишни ҳам тақиқлашимиз керак. Дуоларимизда Қуръон оятларини ўқимаслигимиз лозим. Шунда ишимиз изчил ва мантиқий бўлади.\n2. Нью-Йорк ё Лондонда ўқиш ўзимизда ҳам тақиқланмаган. Яна дунёвий билим олсак ривожланамиз, дея доимо тарғиб қиламиз ва бунга кенг йўл очамиз. Ваҳоланки, тараққиётимизнинг иккинчи қаноти бўлган диний таълимни тақиқлаганимизга юз йилдан ошган бўлса-да, ҳали "такамиз тоққа чиқиб кетгани" йўқ, яъни ўзгалар тараққиётни ҳали ҳам ҳавас қилиб ётамиз.\n3. Қуръон руҳий озуқа. У ўқилганда, таълим олинганда ва қалбга жо қилинганда, кўнгил қанчалар таскин ва ором олишини ҳаммамиз ҳис қиламиз. Танага озуқа қанчалик керак бўлса, қалб ҳам ўз озуқасини шунчалик талаб қилади. Қуръони йўқ бошқа халқлар ҳам турли хил руҳий озуқа олаётганини ва бунга интилишини ҳаммамиз биламиз. Бу ҳаётий озуқа шу қадар муҳим бўлгани ҳолда, нега ўзимизни ундан тиямиз ва маҳрум қиламиз?! Унга интилаётганлар йўлига тўсиқ қўямиз? Қалбини, виждонини очликдан ўлиб қолишни истамаган қатлам, Қуръони очиқ ўргатиладиган юртларга интилиши табиий ҳол эканини англаган бўлсак керак.\nОхирида айтмоқчиман: халқни оддий ва кундалик ҳуқуқидан маҳрум қилманг! Яратганини таниб, Унинг Каломидан баҳра олишидан тўсманг! Бу инсониятнинг фундаментал ва элементар ҳуқуқи. Ҳиссиётни йиғиштириб, мантиқ ва мулоҳаза билан ўйланг!\nАллоҳ ва бандаси ўртасига туриб олманг!\nҚоҳира Истанбул Илм Махсус\n5804 16:20 06.07.2021\nҚоҳирада анъанавий китоб ярмаркаси очилди\n493 17:40 01.07.2021\n3102 10:10 15.05.2021\nҚоҳирада кўп қаватли бино қулаб тушди\n658 18:10 27.03.2021\nҚоҳирада отишма: 7 нафар жангари ўлдирилди\n1104 11:30 15.04.2020


Уэйн Руни ҳақида 10 та қизиқарли маълумот\n12:14 / 24.10.2015\n1. Туғилиб ўсган жойи ва оиласи\nУэйн Руни 1985 йилнинг 24 октябр санасида Кроксет шаҳарчасида таваллуд топган. Оилада унинг яна икки укаси бор. Отаси профессионал боксчи, шу билан биргаликда футболнинг ашаддий ишқибози. Онаси Жанет мактабда ошпаз бўлиб ишлаган.\n2. Руналдоми ёки Шрек?\nФутболга кириб келган пайтлари уни Роналдога қиёсалашарди. Шу боис унга “Руналдо” деб лақаб қўйишган. Шунингдек Рунига таниқли мултқаҳрамон шарафига “Шрек” деб ҳам ном беришган.\n3. Руни казинони севади\nУэйн қизиққон ўйинлар шайдоси ҳисобланади. Лекин казинода унинг омади доим ҳам юришавермайди. У 2006 йилда 6 ой давомида 1 миллиондан ортиқ суммани бой берган.\n4. Уэйн бокс шайдоси\nРунига боксга бўлган қизиқиш отасидан ўтган. Британиялик таниқли боксчи Ритти Хаттон Уэйннинг энг яқин дўстларидан бири ҳисобланади. Унинг боксдаги кумири эса Майк Тайсон бўлган.\n5. Колин билан танишув\nРуни ва унинг рафиқаси Колин Маклафлин мактаб йилларидаёқ танишишган, бироқ 2003 йилга келиб улар ишқий муносабат ўрната бошлашган. Руни хоним ўзининг “Менинг дунёмга хуш келибсиз! ” номли автобиографик китобида Руни билан танишуви ва у билан муносабатлари ҳақида ёзган.\n6. Рунининг тўйи рекорд қўйди!\nРуни ва Колин никоҳ тўйларининг эксклюзив ёритиш ҳуқуқини юлдузлар ҳаётига ихтисослашган “Hello! ” журналига 1,5 миллион фунт стерлинг эвазига сотишди. “Sandi Times” ўшанда шундай деганди: “Бу мазкур журналнинг юлдузлар тўйини эксклюзив ёритиш учун тўланган энг катта суммаси бўлиб қолди . Дарвоқе, журнал Виктория Адамс ва Девид Бекхем, Майкл Дуглас ва Кетрин Зета Жонсларнинг тўйларига ҳам бунча тўламаганди.\n7. Киношунос Уэйн\nЖаноб Уэйн кино кўришни ҳам канда қилмайди. У ўзининг севимли фильми деб “Шоушекнкдан қочиш”ни тан олади. Бу картинани такроран томоша қилса ҳам, яна кўргиси келаверади. Шунингдек у кимсасиз оролга тушиб қолса ўзи билан “Сопрано клани” сериалининг барча қисмларини олишини ва кимсасиз оролда сериал томоша қилишни хуш кўришини таъкидлаб ўтган.\n8. Коллекционер Руни\n30 ёшли футболчи гитараларнинг ҳақиқий ишқибозидир. Унинг коллекциясида бир нечта гитаралар бор. Руни кумири сер Пол Маккартнига ўзининг гитараларидан бирини юбориб, дастхат қўйиб беришини сўраган.\n9. Руни учун футбол қироли ким?\nУэйн болалигида Бобби Чарлтон, Данкан фФргюсон, Майкл Оуэн каби футболчиларнинг ўйинларини севиб томоша қилган. Бироқ унинг учун футбол қироли Пеле ёки юқоридаги футболчилар эмас, балки Марадонадир. Руни аргентиналик “даҳо”нинг ҳақиқий ихлосманди бўлган.\n10. “Уайт Харт Лейн”ни яхши кўради\nРуни “Олд Траффорд”дан ташқари “Тоттенхэм” уй стадиони “Уайт Харт Лейн”да ҳам ўйнашни хуш кўради. Бунинг сабабини сўрашганида “Шрек” шундай деганди: “У стадионда ҳар доим ажойиб муҳит ҳукмрон. Майдоннинг ҳолати ҳам доимо яхши ҳолатда”.


Ўзбекистон Набуккога қўшилиши мумкин\n16 май 2022, Тошкент вақти: 12:59\nНабуккога қўшилган давлатлар сафига яқин келажакда Ўзбекистон ҳам қўшилиши мумкин.\nЕвропа иттифоқини Россия газига қарамликдан қутқариши кутилаëтган Набукко қувурлар лойиҳаси қоғоздан ҳаëтга кўчиш арафасида турган айни кезда Ўзбекистоннинг бу лойиҳага қўшилиш имконлари ҳам тилга тушмоқда.\n13 июл куни Туркия ва Европа Иттифоқи аъзолари бўлмиш Австрия, Болгария, Венгрия ҳамда Руминия ҳукумати раҳбарлари Анқарада Набукко ҳукуматлараро шартномасини имзоладилар. Мазкур маросимда иштирок этган Европа Комиссияси президенти Хосе Мануэл Баррозо Набукконинг Европа Иттифоқи учун муҳим аҳамиятга эгалигини алоҳида таъкидлади.\nЕвропа комиссиясининг энергетика масалалари бўйича матбуот вакили Феран Тарраделлас Озодлик билан суҳбатда дастлабки босқичда Набукко қувури Озарбайжон табиий гази билан тўлдирилишини айтди.\n- Туркманистонда ҳам катта газ заҳиралари борлиги аниқланган. "Жанубий йўлак" лойиҳасида бу мамлакат муҳим ўйинчи бўлиши мумкин. Келгусида газ таъминотига қўшилишлари учун Қозоғистон ва Ўзбекистон билан ҳам сўзлашувлар олиб бораяпмиз, деди Энергетика масалалари бўйича Еврокомиссия матбуот вакили.\nШу ўринда Ўзбекистон Набуккога қўшилиш имкониятига эгами, деган савол туғилади.\nЎзбекистонлик мустақил кузатувчи Комрон Алиев Ўзбекистоннинг Набукко лойиҳасига қўшилиши эҳтимолдан йироқ деган фикрда. Кузатувчи бу фикрини Ўзбекистонда йирик газ заҳираларининг ҳозирча ўзлаштирилмагани билан изоҳлайди.\n- Ўзбекистондаги четга сотилаëтган газ заҳиралари унчалик катта эмас. Агар катта газ заҳиралари топилиб¸ Ўзбекистон четга 20-25 миллиард куб метр газ сотадиган бўлса¸ ўша пайтда бир қисмини Набуккога сотиши мумкин, дейди Комрон Алиев.\nОзодлик радиосининг Марказий Осиё бўйича таҳлилчиси Брюс Панниер ўзбекистонлик иқтисодчи фикрига қўшилмайди. Панниерга кўра, Ўзбекистон Набуккога қўшилиш имкониятига эга ва Европа Иттифоқи Ўзбекистонни аллақачон Набукко лойиҳаси бўйича олиб борилаётган музокараларга қўшган.\n- Европа Иттифоқи Ўзбекистон вакилларини Набукко бўйича ўтказилаётган сўзлашувларга қўшган. Яқинда Испания ширкатлари Ўзбекистонда янги газ заҳираларини қидириб топиш бўйича Ўзбекистон ҳукумати билан келишув имзолади. Ҳозир Ўзбекистонда камида 3–5 триллион куб метр табиий газ заҳираси борлиги айтилмоқда. Бу Ўзбекистон газ бўйича Россия, Хитой ва бошқа давлатлар билан имзоланган шартномаларни бажариш баробарида Набуккога ҳам газ етказиб бера олади деган гап, дейди Брюс Панниер.\nЛондондаги Иқтисодий тадқиқотлар марказининг Марказий Осиё бўйича мутахассиси Анна Метвеева, агар Набукко сиёсий ташаббусгина бўлиб қолмай, у амалга тадбиқ этилса ва унга Қозоғистон ҳам қўшилса, Ўзбекистон бу лойиҳада иштирок этади деган фикрда. Британиялик мутахассисга кўра, Ўзбекистон ҳам ўз энергия ресурслари экспорт йўлини диверсификация қилишдан манфаатдор.\n- Ўзбекистон раҳбарияти ўз ихтиёрида бўлган йўналишларни диверсификациялашни хоҳлайди. Президент Каримов қўлида бир нечта ишончли қарта бўлганида, ўзаро рақобатчи ва таяниш мумкин бўлган кучлар мавжуд бўлганда сиёсий ўйин ўйнашни ёқтиради. Шу боис энергия экспорти йўллари қанча кўп бўлса, жумладан Набукко лойиҳаси амалга ошса, шубҳасиз Ўзбекистон унда қандайдир рол ўйнашга ҳаракат қилади, дейди британияли мутахассис Анна Матвеева.\nЕвропа Иттифоқи Россия газига бўлган қарамликни камайтириш мақсадида Набукко газ қувури лойиҳасини ишлаб чиққан ва қувурларнинг 2014 йилда ишга тушиши режаланган.\nТўлиқ қувват билан ишлаганда Набукко қувурларининг Европа Иттифоқи давлатларига йилига 31 миллиард куб метр табиий газ етказиб бериши кутилмоқда.


Шерзод Қудбиев: Меҳнат бозоридаги энг катта муаммо - сифатсиз таълим тизими » Новости Узбекистана сегодня: nuz.uz\nНовости Узбекистана → Ўзбекистон → Шерзод Қудбиев: Меҳнат бозоридаги энг катта муаммо - сифатсиз таълим тизими\n04-06-2019 13:32 0 851 Рейтинг1 Чоп этиш\nШерзод Қудбиев: Меҳнат бозоридаги энг катта муаммо - сифатсиз таълим тизими\nЎзбекистон Миллий матбуот марказида Бандлик ва меҳнат муносабатлари вазири Шерзод Кудбиев иштирокида “Ўзбекистонда меҳнат соҳасини янада такомиллаштириш бўйича олиб борилаётган чора-тадбирлар ва натижалар” мавзусига бағишланган матбуот анжумани бўлиб ўтмоқда.\nKun.uz мухбирининг хабар беришича, анжуманда Шерзод Қудбиев Ўзбекистон меҳнат бозоридаги энг катта муаммони маълум қилган.\n“Меҳнат бозоридаги катта муаммо шуки, таълим тизими малакали мутахассисларни етказиб бера олмаяпти. Мана бизнинг катта муаммомиз. Иш берувчи таълим тизимида олий ўқув юртлари бераётган дипломга ишонмай қўйган. Сабаби ўша диплом эгаси талабга жавоб бермайди. Коллежлар ўзини оқламаганини эса вақтнинг ўзи кўрсатди. Буни ҳам очиқ тан олиш вақти келди. Бироқ, бу коллежлар тугатилиши керак, деганини англатмайди. Шунчаки касб-ҳунар коллежларидаги таълим бериш тизими тўғри ташкил этилмади”, - деди вазир.\nБундан олдин, Ўзбекистонда 13,5 млн фуқародан атиги 40 фоизи расман ишлаётгани айтилганди.


Янги ҳисобот: жиддий инқироз, дунё COVID-19дан кейин - | Hizb-Uzbekiston.info\nHome›МАТБУОТ БАЁНОТИ›Янги ҳисобот: жиддий инқироз, дунё COVID-19дан кейин\nЯнги ҳисобот: жиддий инқироз, дунё COVID-19дан кейин\nҲизб ут-Таҳрир – Британия «Жиддий инқироз, дунё COVID-19дан кейин» сарлавҳали ҳисобот нашр қилди. Унда капиталистик дунёнинг пандемияга самарали жавоб бера олмаганлиги ҳужжатлар асосида исботланган. Шунингдек, капиталистик системанинг тизимли нуқсонлари бундай муваффақиятсизликни қандай қилиб муқаррар ишга айлантириб қўйгани кўрсатиб берилган. Ҳисоботда хулоса қилинишича, либерализм идеологиясининг шахс ва унинг эркинлигига эътибор қаратиши жамиятнинг бир сиқим элитасига ҳузур-ҳаловат берди, кўпчилик инсонларга бахтсизлик-муҳтожликни келтирди. Шу жиҳатдан капитализм ва демократия одамларни бахтли қилишда тинимсиз равишда муваффақиятсизликка дуч келди.\nДарҳақиқат, капитализм ва демократия жуда кўп марта, такрор-такрор муваффақиятсизликка учради. Чунки бу тузумнинг тарафдорлари кўпчиликнинг манфаатлари учун хизмат қилади, дея уни ҳимоя қилишса-да, бироқ аслида, бу тузум фақат бир сиқим элита учун хизмат қилмоқда. Либерализмда сиёсий фикрлар бой-бадавлат шахслар фойдасига ишлаб чиқилган. Бунинг муқобилида эса, камбағалларга нисбатан нафрат-адоват билан тўлиб тошган. Баъзилар ҳали ҳам мана шу капитализмни ҳимоя қилишмоқда. Аммо кўпчилик капитализмнинг абгорлиги фош бўлганини кўрмоқдалар.\nБаъзи шарҳловчилар энди капитализмнинг буюклигига бирорта ҳам ҳужжат келтиролмай қолишди. Балки дунёдаги мавжуд тузумларнинг яхшироғи, деган эътиборда уни ҳимоя қилишяпти, холос. Бутун дунёда мавжуд бўлиб турган бундай сиёсий муҳитда лоқайдлик ва умидсизлик ҳисси мавжуд. Бунда инсонлар устидан ҳукм сураётган тузумнинг қай турда бўлишининг аҳамияти йўқ. Чунки ҳукмдорлар диктатор бўладими ёки демократми ёхуд бошқа давлатлар томонидан қўллаб-қувватланувчи ҳукмдорлар бўладими, бундан қатъий назар, турли ирқ ва диндаги халқлар қалбида системани ўзгартиришга рағбат жуда кучли. Гарчи капитализм бутун дунёда ҳукмрон бўлса-да, аммо одамлардаги умидсизлик ҳисси бу системанинг ҳукмронлигидан ҳам тезроқ суръатда ўсиб бормоқда. Турмушдаги асосий сарф-харажатлар кўпчилик учун тоқат қилолмайдиган даражада эканини эътиборга олганда, дунё бўйлаб иқтисодий вазият қанчалар ёмонлашаётган бўлса, ўзгаришга бўлган рағбат ҳам шунчалик ўсмоқда.\nШундай бир ўзгартириш муҳитида, биз мусулмонларнинг вазифаси фурсатни ғанимат билиб, дунё халқларига ҳаёт учун альтернатив мафкурани тақдим этишдан иборатдир. Аллоҳ ер юзини яратиб, унга муносиб бўлган экологик тизимни ҳам яратган. Сўнг, бизга марҳамат кўрсатиб, бутун инсониятга Исломни нозил қилди. Ушбу динда сиёсий, иқтисодий ечимлар мужассам. Шунингдек, Исломда биз яшаб турган борлиқ билан уйғун келувчи чуқур ва нозик муҳитга оид ечим ҳам мавжуд. Ислом Уммати сифатида бизнинг масъулиятимиз Исломнинг ер юзига, аввало бошланиш нуқтаси сифатида Ислом оламига етакчилик қилишини кенг миқёсда мустаҳкамлашдан иборат. Бу эса, Пайғамбарлик минҳожи асосидаги рошид Халифалик тузумини барпо этиш орқали амалга ошади.\nМазкур мақола билан тўлиқ танишиш учун қуйидаги манзилга киришингиз мумкин:\nTagsCOVID-19жиддий инқирозЯнги ҳисобот\nЛивия устидаги кураш регионал уруш келтириб чиқарадими?!


ТОШКЕНТЛИК ТАЛАБА “КИБОРГ ҚЎЛ” ЯРАТДИ\nТошкент ахборот технологиялари университетининг 4-босқич талабаси Жамшид Саидов киборг қўл лойиҳасини яратди. Диплом иши сифатида тайёрлаган бу ихтиросини у “Камолот” ЁИҲнинг яқинда бўлиб ўтган медиа-тренинги доирасида ташкил қилинган “Замонамиз қаҳрамонлари” деб номланган давра суҳбатида илк бор кенг жамоатчиликка ҳавола этди.\nУшбу “киборг қўл” инсон қўлидан асло фарқ қилмайди. Ҳаракатланувчи механизми темир мурватлардан иборат бўлса-да, биологик хомашёдан тайёрланган суяклар, тўқималар ва тери билан қопланган. Бу механизм махсус дастур ёрдамида бошқарилади.\nТадбирда ТАТУ талабаси ўз ишланмаларининг яратилишига сабабчи бўлган омиллар, уларнинг ҳаракатланиши ва механизми ҳақида гапириб берди ва лойиҳанинг илк нусхаларини ҳаракатлантириб кўрсатди, ёшларни қизиқтирган кўплаб саволларга жавоб берди.\nҚайд этиш кераки, ёш ихтирочи шу кунгача чегара ҳудудларидан олиб ўтилаётган юклар хавфсизлигини текширувчи “робот-сапёр”, чақалоқ йиғлагани ҳақида онасига телефон орқали хабар етказувчи ўзи тебранадиган бешик, уяли телефонга ўрнатилган дастур ёрдамида бошқариладиган гуманоид-робот ва бошқа бир неча техник ишланмалар лойиҳаси ҳамда макетини яратган.\n— Ҳар бир лойиҳани яратишимга ҳаётда кўрган-кечирган воқеаларим, кузатишларим сабаб бўлади, — дейди Жамшид Саидов. — Мен туғма ногирон ёки қўл-оёғи ампутация қилинган юртдошларимни кўрганда, инсон танасидаги аъзо ўрнини босадиган, уларнинг ҳаётга мослашувига ёрдам берадиган “киборг қўл” ёки оёқ яратишни ният қилгандим. Мана, бу йил шу орзуимга эришдим ва диплом иши сифатида бу лойиҳани ишлаб чиқдим. Тўғри, ампутантларга ўрнатиладиган протез қўл ва оёқлар анча олдин ўйлаб топилган. Аммо уларнинг бармоқлари ҳаракат қилиш имкониятига эга эмас. Менинг лойиҳам асосида ишланган “киборг қўл”нинг эса бармоқлари бемалол ҳаракат қилади ва улар ёрдамида маълум буюмларни, предметларни ушлаш ҳам мумкин.\nБизнинг мамлакатимизда иқтидорли ёшларни қўллаб-қувватлаш, уларнинг эркин тадқиқотлар олиб бориши, тажрибалар ўтказиши, лойиҳасини молиялаштириши учун қулай шарт-шароитлар яратилган. Мисол учун, Жамшид ўқиётган олий таълим муассасасида махсус тадқиқот хонаси ташкил этилган бўлиб, унда Ж.Саидов бошчилигидаги бир гуруҳ иқтидорли талабалар амалиёт олиб боришади. Уларга университетнинг малакали ўқитувчилари, олим ва профессорлари назарий билимлари ҳамда фойдали маслаҳатлари билан яқиндан ёрдам беришади. Шу боис ҳам бу масканда таълим олаётган Жамшид Саидов каби кўплаб иқтидорли ёшлар янги ихтиролари билан барчани ҳайрон қолдиришмоқда.


FIFA.COM: Ўзбекистон - Хорватия эртанги куннинг марказий ўйини / CHAMPIONAT.asia\nFIFA.COM: Ўзбекистон - Хорватия эртанги куннинг марказий ўйини\n25 июн 2013 17:52\nФИФА нинг расмий сайти ёшлар ўртасидаги Жаҳон чемпионатининг эртанги ўйинларидан олдин маълумот берган.\nУнга кўра куннинг энг муҳим ўйини Хорватия – Ўзбекистон, кузатиш шарт бўлган ўйинчи эса Аббос Махсталиев.\n"F" гуруҳидаги дастлабки ўйинларида ғалаба қозонган Хорватияда ҳам, Ўзбекистонда ҳам бир бирига қарши бўладиган баҳсда нимчорак финалини расмийлаштириш имконияти мавжуд. Иккаласини ҳам бу учрашувда биринчи баҳсга нисбатан ўзгача синов кутиб турибди, ва бу ўйинда улар мусобақада қандай иштирок этишлари аниқлашади.\nХорватия жисмоний жиҳатдан ва ўйинни бузиш ҳислатлари бўйича ўзларига яқин бўлган Уругвай билан беллашди. Ўзбекистоннинг равон ва тўпни тўлиқ назорат қилиш услуби эса умуман ўзгача. Аллақачон 5 та сариқ карточка олишга улгурган хорватлар интизомли бўлишларига тўғри келади. Бу ўринда тезкор ва басавлат Игорь Сергеев оғир ва вазмин Нико Даткович ва Жозо Симуновичларга муаммо туғдириши мумкин.\nЎзбекистон эса ўз ўрнида Хорватиянинг яққол жисмоний устунлигига қарши бирор нарса ўйлаб топиши керак бўлади. Европа вакиллари Уругвайга қарши ўйинда тезкор қанот яримҳимоячилари ёрдамида майдон марказида 5 ярим ҳимоячи услубидан уч ҳужумчи тизимига тезкор ўтишди ва бундай тезкор ўзгаришларга Ўзбекистон дош беришга қийналиши мумкин.\nКузатиш шарт бўлган футболчи\nАббосбек Махсталиев (Ўзбекистон)\nКичкина плеймейкер Янги Зеландияга қарши дўндириб ўйнади. Уни тўхтатишни иложи бўлмади. Майдонни жуда яхши кўра олишини намоён қилди ҳамда атрофидаги жамоадошларига имконият яратишга ҳаракат қилди. Ўсмирлар ўртасида Мексикада 2011 йилда бўлиб ўтган Жаҳон чемпионатида ҳаммада яхши таассурот Аббос фақат жисмоний жиҳатдан кучли бўлган Уругвайга қарши унчалик ўзини кўрсата олмаганди. Уругвайга жисмоний жиҳатдан тенг бўлган Хорватияга қарши у яхшироқ харакат қила олармикан?\nҚобилжон Бабаев таржимаси


Конор Макгрегор: “Жанг Мейвезернинг хушини йўқотиши билан якунланади” / Olamsport.com\n15 авг 10:02\nКонор Макгрегор: “Жанг Мейвезернинг хушини йўқотиши билан якунланади”\nТеглар : БоксМейвезерКонор\nАралаш қоидалар бўйича енгил вазнда UFC чемпиони Конор Макгрегор америкалик боксчи Флойд Мейвезернинг устидан кулишда давом этмоқда.\nИрландиялик жангчи бу галги чиқишида Флойд кучли нокаутдан сўнг хушини йўқотиб қўйишини айтди.\n“Шу пайтгача бир неча бор дунё аҳлини лол қолдириб келганман. Бу ишни 26 август куни яна бир бор амалга оширмоқчиман. Жанг Флойд учун ижобий якунланмайди. Мен уни чуқур нокаутга учратаман. У эса узоқ вақт хушига кела олмайди”, – деди Макгрегор.\nЭслатиб ўтамиз, бокс қоидалари асосидаги ушбу жанг 26 август куни АҚШнинг Невада штати Лас-Вегас шаҳрида бўлиб ўтади. Жанг натижасидан қатъий назар ҳар икки спортчи 100 миллион доллардан гонорарга эга бўлишади.\nФлойд Мейвезер Конор Макгрегорга реванш учун жуда катта маблағ таклиф қилди 0\nФлойд Мейвезер ва Конор Макгрегор ўртасидаги реваншнинг эҳтимолий вақти маълум 0\nМакГрегор Дублин атрофидан янги паб сотиб олди 0


Гўдак тилидан (йигирма тўққизинчи кун...) | Muslimaat.uz\nМанзилингиз:Муслимаат»Оила ва жамият»Фарзанд»Гўдак тилидан (йигирма тўққизинчи кун…)\nГўдак тилидан (йигирма тўққизинчи кун…)\nBy Muslimaat.uz on\t Iyun 24, 2017 Фарзанд\nЙигирма тўққизинчи кун…\nАссалому алайкум! Бугун йигирма тўққизинчи кун. Рамазон ойи ҳам тезда ўтиб кетябди. Мана эртага охирги кун экан. Бугун сизларга дадамнинг дўстлари бўлмиш Алишер ака билан бўлган воқеани айтиб бераман.\nХуллас, Алишер ака Самарқандда яшайдилар. Тошкентга, баъзида бизникига келиб турадилар. Бир сафар яна Тошкентга отланибдилар. Ишлари битгач, уйга қайтишдан олдин, янги чиққан катта китоб тўпламини сотиб олишни нийят қилибдилар. Китоб учун алоҳида пул ҳам олибдилар.\nЙўлда келаётганларида Тошкентга яқин жойда, икки йигит ўтган-кетган машиналардан ёрдам сўрашаётган экан. Негадур ҳеч ким тўхтамас, йигитларнинг сарсон бўлишига парво ҳам қилишмаётган экан. Алишер ака эса аста йўл четига тўхтабдилар. Йигитларга ишора қилиб яқинроқ келишлигини сўрабдилар. Улар етиб келгач, нима ёрдам кераклигини, бирор корҳол юз бердими, йўқми, шуни сўрабдилар.\n– Акажон! Биз мусофирмиз. Шаҳарга ишлагани келган эдик. Ойликларимизни олиб бугун йўлга тушгандик. Йўлда ҳайдовчи овқатланиб олиш учун тўхтаймиз деди. Ҳоп дедик. Мана шу тўғридаги ошхонанинг олдига келганда бизга қараб « – Сизлар кириб жой олиб туринглар, мен машинани четроққа жойлаб кираман» деди. Энди машинадан тушишимизни биламан, ғизиллаганча қочиб кетди. Ортидан югурсак ҳам ета олмадик. Энг ёмони машинада синглимизга зарур бўлган дори бор эди. Шаҳардан жуда қимматга олгандик. Энди у ҳам йўқ, – деганча йиғлаб юборибди.\nБу гапларни эшитган Алишер ака бир оз ўйланиб қолибдилар. Кейин машинадаги барча пулларини олиб, ёнига китобнинг пулини ҳам қўшиб йигитларга тутказибдилар. Бу ҳолатни кўрган йигитлар пулни олмасликка ҳаракат қилишар, Алишер аканинг эса бундан жахллари чиқар экан. Охири пулни йигитларга бериб, ўзлари шаҳарга қараб кетибдилар.\nШаҳардаги ишларини тезда битиргач қайтиш олдидан китоб дўконига бориб, китоб олмасаларда кўриб кетишга қарор қилибдилар. Дўконга кириб китобларни бирма-бир кўра бошлабдилар. Охири ўзлари истаган китобнинг тўплами олдига келиб туриб қолибдилар. Ололмасликларини ўйлаб, маҳзун ҳолатда дўкондан чиқиб кетаётган эканлар, бир пайт дўкон ҳодимларидан бири келиб, салом берибди ва Алишер ака қандайдур акцияда ғолиб бўлганликларини, ютуқ эса китоблар тўплами эканини айтишибди. Кейин эса алоҳида бир хонага таклиф қилишибди. Хонада бир нуддат ўтирганларидан кейин совғалар ва китоб тўпламини кўтариб киришибди. Не кўз билан кўрсинларки совғалар қаторида берилаётган китоб, ўзлари ололмаган китоб экан.\nКейин эса китобларни олиб бизникига келдилар ва бўлган воқеаларни айтиб бердилар.\nkun to'qqizinchi yigirma